
UPUTE ZA PRIJAVITELJE

Poziv na dodjelu bespovratnih sredstava
Ulaganje u razvoj elektrolizatora za vodik 

1. [bookmark: _Toc234868991]Opće informacije

[bookmark: _Hlk118807745][bookmark: _Hlk118725437][bookmark: _Hlk118724188]Pozivom na dodjelu bespovratnih sredstava Ulaganje u razvoj elektrolizatora za vodik (u daljnjem tekstu: Poziv) u okviru Programa Konkurentnost i kohezija 2021.-2027. (u daljnjem tekstu: Program) definiraju se vrsta poziva, pravila o načinu podnošenja, zaprimanja i registracije projektnih prijedloga, rok za podnošenje projektnih prijedloga, ukupno raspoloživa bespovratna sredstva za dodjelu u okviru poziva, kriteriji na temelju kojih se bespovratna sredstva dodjeljuju, postupak odabira operacija/projekata, način provedbe postupka odabira operacija/projekata, najviši, odnosno najniži iznos bespovratnih sredstava koji se može dodijeliti, pravila izjavljivanja prigovora i rješavanja o izjavljenom prigovoru, pravila zaštite osobnih podataka te druga pravila na temelju kojih se dodjeljuju bespovratna sredstva u okviru Programa. 

Ove Upute sastavni su dio dokumentacije Poziva.

	Važno!
U postupku pripremanja projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti eventualna ažuriranja (izmjene i/ili dopune) dokumentacije Poziva, obavijesti te pitanja i odgovore koji se odnose na Poziv, pri čemu se sve objavljuje na portalu informacijskog sustava (u daljnjem tekstu: portal) te internetskoj stranici Europskih strukturnih i investicijskih fondova https://eufondovi.gov.hr/. (u daljnjem tekstu: portal i internetska stranica).

Prijavitelji se posebice trebaju upoznati s uvjetima ugovora o dodjeli bespovratnih sredstava (u daljnjem tekstu: ugovor) u kojem se definiraju prava i obveze strana ugovora, uključivo prijavitelja u ulozi korisnika bespovratnih sredstava. Predmetni uvjeti sastavni su dio dokumentacije Poziva.

Projektni prijedlozi se podnose putem portala https://ekohezija.gov.hr/Mis/Account/Login, odnosno informacijskog sustava (u daljnjem tekstu: sustav eKohezija) te se na opisani način provodi zaprimanje i registracija projektnih prijedloga. 

[bookmark: _Hlk202958225]Na prijavitelje i Korisnike primjenjuju se Opći uvjeti korištenja sustava eKohezija u svrhu određivanja uvjeta i načina korištenja sustava eKohezija, a kojima se utvrđuju i prava i obveze osoba koje koriste sustav, kao primjerice popunjavanje prijave projektnog prijedloga u sustavu, podnošenje i dorada Zahtjeva za nadoknadom sredstava i Završnog zahtjeva za nadoknadom sredstava, ali i nemogućnost daljnjeg korištenja sustava i isključenje iz postupka dodjele/raskid ugovora o dodjeli bespovratnih sredstava ako Korisnik, ovlaštena osoba Korisnika, povezana osoba Korisnika ili treća osoba sustav koristi na automatiziran, robotiziran ili sličan način u svrhu stjecanja neopravdane prednosti. (Navedeno je dano samo kao primjer te je važno da se prijavitelji i Korisnici upoznaju s pravima i obvezama koja iz Općih uvjeta korištenja sustava eKohezija proizlaze, kao i posljedicama postupanja ili propuštanja postupanja u skladu s istima).

Neophodno je planirati vrijeme za registraciju na portalu te ispunjavanje i provjeru prijavnog obrasca. Navedeni portal dostupan je 24 sata dnevno, izuzev u vrijeme redovitih ažuriranja, o čemu se pravovremeno na portalu objavljuje obavijest. Bez obzira na dostupnost portala, korisnička podrška dostupna je radnim danima od 9 do 15 sati. Slijedom navedenoga, odgovornost je prijavitelja pravovremeno poduzeti referentne aktivnosti, uključivo s ciljem dobivanja pojašnjenja i rješavanja eventualnih nejasnoća ili poteškoća koje nastanu prilikom korištenja portala i/ili sustava za Program te nadležna tijela za portal, sustav portala, odnosno Poziv ne odgovaraju za nemogućnost podnošenja projektnog prijedloga, nemogućnost podnošenja cjelovitog projektnog prijedloga ili nemogućnost pravovremenog podnošenja projektnog prijedloga niti za bilo koju vrstu štete ili izmakle dobiti po toj osnovi.

RAČUNANJE ROKOVA: Rok je vremensko razdoblje koje se računa na dane, mjesece i godine. Ako je rok određen na dane, u rok se ne uračunava dan kad je dostava ili priopćenje obavljeno, odnosno dan u koji pada događaj od kojeg treba računati trajanje roka, već se za početak roka uzima prvi idući dan. Ako posljednji dan roka pada na državni blagdan u Republici Hrvatskoj ili u subotu odnosno nedjelju, rok istječe protekom prvoga idućeg radnog dana. Rok određen na mjesece, odnosno na godine istječe onog dana, mjeseca ili godine koji po svom broju odgovara danu kada je dostava ili priopćenje obavljeno, odnosno danu u koji pada događaj od kojega se računa trajanje roka. Ako toga dana nema u mjesecu u kojem rok istječe, rok istječe posljednjeg dana toga mjeseca. Subote, nedjelje i blagdani ne utječu na početak i na tijek roka. Ukoliko se radi o radnim danima, subote, nedjelje i blagdani utječu na početak roka te rok počinje prvi idući radni dan.



Provedba ovog Poziva utvrđena je zakonodavnim okvirom na razini Europske unije i Republike Hrvatske. Zakonodavni okvir Europske unije uključuje:

· Uredbu (EU) br. 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021., L 275, 26.10.2022., L63, 01.03.2023., L 130, 01.03.2024., L 795, 30.06.2024.)
· Uredbu (EU) br. 2021/1058 Europskog parlamenta i Vijeća od 24. lipnja 2021. o Europskom fondu za regionalni razvoj i Kohezijskom fondu (SL L 231, 30.6.2021., L 795, 01.03.2024., L 3236, 24.12.2024.,  L 1914, 20.09.2025.)
· Uredbu (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije (preinaka) ( SL L202472509, 26.9.2024.).
Ako naknadne izmjene/dopune/ispravci propisa i dugih primjenjivih akata koji su bili na snazi u vrijeme objave Poziva utvrđuju obvezne dodatne ili nove uvjete, primjenjuje se ono što je u njima utvrđeno, na način kako je u njima utvrđeno. Ako je riječ o dodatnim ili novim uvjetima koji se ispunjavaju na temelju odluke države članice, Koordinacijsko tijelo i/ili Upravljačko tijelo zadržavaju pravo definirati poseban način i/ili trenutak primjene tih uvjeta.
[bookmark: _Hlk118725602][bookmark: _Hlk118794624]Institucionalni okvir za provedbu Programa utvrđuje se na temelju Zakona o institucionalnom okviru za korištenje fondova Europske unije u Republici Hrvatskoj („Narodne novine“, broj 116/21 i 31/25), Uredbe o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine („Narodne novine“, broj 96/22 i 125/25) i Uredbe o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021.- 2027. („Narodne novine“, broj 96/22, 35/24, 16/26 i 65/26, u daljnjem tekstu: Uredba VRH).

Na ovaj Poziv primjenjuju se i sljedeći dodatni propisi:

Zakonodavstvo Europske unije

· Ugovor o Europskoj uniji (pročišćena verzija; 2016/C 202/01; 07. lipnja 2016.)Ugovor o funkcioniranju Europske unije (pročišćena verzija; 2016/C 202/01; 07. lipnja 2016.);
· Uredba (EU) br. 2018/1999 Europskog parlamenta i Vijeća od 11. prosinca 2018. o upravljanju energetskom unijom i djelovanjem u području klime, izmjeni uredaba (EZ) br. 663/2009 i (EZ) br. 715/2009 Europskog parlamenta i Vijeća, direktiva 94/22/EZ, 98/70/EZ, 2009/31/EZ, 2009/73/EZ, 2010/31/EU, 2012/27/EU i 2013/30/EU Europskog parlamenta i Vijeća, direktiva Vijeća 2009/119/EZ i (EU) 2015/652 te stavljanju izvan snage Uredbe (EU) br. 525/2013 Europskog parlamenta i Vijeća;
· Uredba (EU) br. 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088; Uredba Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (u daljnjem tekstu: Uredba (EU) br. 651/2014);
· Uredba Komisije (EU) br. 2021/1237 od 23. srpnja 2021. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora;
· Uredba (EU) 2022/2560 Europskog parlamenta i Vijeća od 14. prosinca 2022. o stranim subvencijama kojima se narušava unutarnje tržište
· Uredba Komisije (EU) 2020/972 оd 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi;
· Uredba (EU) br. 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka)
· Uredba (EU) 2021/821 Europskog parlamenta i Vijeća od 20. svibnja 2021. o uspostavi režima Unije za kontrolu izvoza, brokeringa, tehničke pomoći, provoza i prijenosa robe s dvojnom namjenom (preinaka);
· Direktiva (EU) 2023/2413 Europskog parlamenta i Vijeća od 18. listopada 2023. o izmjeni Direktive (EU) 2018/2001, Uredbe (EU) 2018/1999 i Direktive 98/70/EZ u pogledu promicanja energije iz obnovljivih izvora te o stavljanju izvan snage Direktive Vijeća (EU) 2015/652 (RED III)
· Delegirana uredba Komisije (EU) 2023/1184 оd 10. veljače 2023. o dopuni Direktive (EU) 2018/2001 Europskog parlamenta i Vijeća utvrđivanjem metodologije Unije za detaljna pravila za proizvodnju obnovljivih tekućih i plinovitih goriva nebiološkog podrijetla namijenjenih uporabi u prometu
· Delegirana uredba Komisije (EU) 2023/1185 оd 10. veljače 2023. o dopuni Direktive (EU) 2018/2001 Europskog parlamenta i Vijeća utvrđivanjem minimalne granične vrijednosti za uštede emisija stakleničkih plinova povezanih s gorivima iz recikliranog ugljika i metodologije za procjenu ušteda emisija stakleničkih plinova povezanih s obnovljivim tekućim i plinovitim gorivima nebiološkog podrijetla namijenjenima uporabi u prometu te gorivima iz recikliranog ugljika
· Direktiva (EU) 2024/1788 Europskog parlamenta i Vijeća od 13. lipnja 2024. o zajedničkim pravilima za unutarnje tržište plina iz obnovljivih izvora, prirodnog plina i vodika, izmjeni Direktive (EU) 2023/1791 i stavljanju izvan snage Direktive 2009/73/EZ (preinaka);
· Uredba (EU) 2024/1789 Europskog parlamenta i Vijeća od 13. lipnja 2024. o unutarnjem tržištu plina iz obnovljivih izvora, prirodnog plina i vodika, o izmjeni uredbi (EU) br.1227/2011, (EU) 2017/1938, (EU) 2019/942 i (EU) 2022/869 i Odluke (EU) 2017/684 te o stavljanju izvan snage Uredbe (EZ) br. 715/2009 (preinaka);
· Uredba (EU) 2022/869 Europskog parlamenta i Vijeća od 30. svibnja 2022. o smjernicama za transeuropsku energetsku infrastrukturu, izmjeni uredaba (EZ) br. 715/2009, (EU) 2019/942 i (EU) 2019/943 i direktiva 2009/73/EZ i (EU) 2019/944 te stavljanju izvan snage Uredbe (EU) br. 347/2013
· Direktiva 2012/18/EU Europskog parlamenta i Vijeća od 4. srpnja 2012. o kontroli opasnosti od velikih nesreća koje uključuju opasne tvari, o izmjeni i kasnijem stavljanju izvan snage Direktive Vijeća 96/82/EZ
· Direktiva 2014/34/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na opremu i zaštitne sustave namijenjene za uporabu u potencijalno eksplozivnim atmosferama (preinačeno)
· Direktiva 1999/92/EZ Europskog parlamenta i Vijeća od 16. prosinca 1999. o minimalnim zahtjevima za poboljšanje sigurnosti i zaštite zdravlja radnika potencijalno izloženih riziku od eksplozivnih atmosfera (15. pojedinačna direktiva u smislu članka 16. stavka 1. Direktive 89/391/EEZ)
· Direktiva 2014/68/EU Europskog parlamenta i Vijeća od 15. svibnja 2014. o usklađivanju zakonodavstava država članica o stavljanju na raspolaganje na tržištu tlačne opreme (preinačena)
· Direktiva 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike
· Uredba (EU) 2021/1119 Europskog parlamenta i Vijeća od 30. lipnja 2021. o uspostavi okvira za postizanje klimatske neutralnosti i o izmjeni uredaba (EZ) br. 401/2009 i (EU) 2018/1999 („Europski zakon o klimi”)
· Ostali podzakonski akti i tehnički propisi doneseni na temelju gore navedenih zakona.



Nacionalni zakonodavni okvir 

· Ugovor o pristupanju Republike Hrvatske Europskoj uniji („Narodne novine“, br. 2/12, Međunarodni ugovori);
· Program Konkurentnost i kohezija 2021.-2027.
· Zakon o institucionalnom okviru za korištenje fondova Europske unije u Republici Hrvatskoj („Narodne novine“, br. 116/21, 31/25);
· Pravilnik o korištenju sredstava Europske unije (Narodne novine“, br. 44/2024);
· Uredba o tijelima u sustavima upravljanja i kontrole za provedbu programa iz područja konkurentnosti i kohezije za financijsko razdoblje 2021. – 2027. („Narodne novine“, br. 96/22, 35/24, 16/26 i 65/26);
· Zakon o tržištu plina („Narodne novine“, br. 18/18, 23/20); 
· Zakon o energiji („Narodne novine“, br. 120/12, 14/14, 95/15, 102/15); 
· Zakon o obnovljivim izvorima energije i visokoučinkovitoj kogeneraciji („Narodne novine“, br. 100/15, 123/16, 131/17, 111/18, 138/21, 83/23, 78/25);
· Zakon o zaštiti okoliša („Narodne novine“, br. 80/13, 78/15, 12/18, 118/18); 
· Zakon o vodama („Narodne novine“, br. 66/19, 16/20, 84/21, 30/23, 47/23); 
· Zakon o gradnji („Narodne novine“, br. 155/25); 
· Zakon o prostornom uređenju („Narodne novine“, br. 155/25);
· Zakon o javnoj nabavi („Narodne novine“, br. 120/16, 114/22, 48/26);
· Zakon o državnim potporama („Narodne novine“, br. 47/14, 69/17);
· Zakon o ravnopravnosti spolova („Narodne novine“, br. 82/08, 138/12, 69/17);
· Zakon o suzbijanju diskriminacije („Narodne novine“, br. 85/08, 112/12);
· Zakon o sprečavanju pranja novca i financiranju terorizma (Narodne novine“, br. 108/17, 39/19 i 151/22);
· Zakon o trgovačkim društvima (Narodne novine br. 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23 i 136/24);
· Zakon o provedbi Opće uredbe o zaštiti podataka („Narodne novine“, br. 42/18);
· Zakon o sprječavanju sukoba interesa („Narodne novine“, br. 143/21, 36/24);
· Zakon o profesionalnoj rehabilitaciji i zapošljavanju osoba s invaliditetom („Narodne novine“, br. 157/13, 152/14, 39/18, 32/20);
· Zakon o vlasništvu i drugim stvarnim pravima („Narodne novine“, br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 – ispravak, 52/25);
· Zakon o poslovima i djelatnostima prostornog uređenja i gradnje („Narodne novine“, br. 78/15, 114/18, 110/19);
· Zakon o zaštiti od požara („Narodne novine“, br. 92/10, 114/22);
· Pravilnik o osiguranju pristupačnosti građevina osobama s invaliditetom i smanjene pokretljivosti („Narodne novine“, br. 78/2013);
· Tehnički propis o osiguranju pristupačnosti građevina osobama s invaliditetom i smanjene pokretljivosti („Narodne novine“, br. 12/23);
· Pravilnik o obveznom sadržaju i opremanju projekata građevina („Narodne novine“, br. 118/19, 65/20);
· Pravilnik o tlačnoj opremi („Narodne novine“, br. 79/16); 
· Zakon o uspostavi infrastrukture za alternativna goriva („Narodne novine“, br. 120/16, 63/22);
· Zakon o regionalnom razvoju Republike Hrvatske („Narodne novine“, br. 45/2026);
· Zakon o brdsko-planinskim područjima („Narodne novine“, br. 118/18);
· Zakon o potpomognutim područjima („Narodne novine“, br. 118/18);
· Odluka o razvrstavanju jedinica lokalne i područne (regionalne) samouprave prema stupnju razvijenosti („Narodne novine“, br. 3/24);
· Odluka o obuhvatu i razvrstavanju JLS koje stječu status brdsko-planinskog područja („Narodne novine“, br. 24/19);
· Pravilnik o jednostavnim i drugim građevinama i radovima („Narodne novine“, br. 112/17, 34/18, 36/19, 98/19, 31/20, 74/22, 155/23);
· Tehnički propis za građevinske konstrukcije („Narodne novine“, br. 17/17, 75/20, 7/22);
· Pravilnik o sustavu za praćenje, mjerenje i verifikaciju ušteda energije („Narodne novine“, br. 98/21, 30/22, 96/23);
· Zakon o zaštiti na radu („Narodne novine“, br. 71/14, 118/14, 154/14, 94/18, 96/18);
· Zakon o sprječavanju pranja novca i financiranja terorizma  (Narodne novine, br. 108/17, 39/19 i 151/22)
· Zakon o trgovačkim društvima (Narodne novine br. 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23 i 136/24); 
· Ostali podzakonski akti i tehnički propisi doneseni na temelju gore navedenih zakona.

Europski strateški okvir: 
· Europski zeleni plan
· Strategija Europske unije za vodik
· Plan REPowerEU
· Uredba o transeuropskim energetskim mrežama (TEN‑E)
· Direktiva o promicanju uporabe energije iz obnovljivih izvora (RED III)
· Smjernice za provedbu RED III
· Paket “Spremni za 55”

Nacionalni strateški okvir
· Nacionalna razvojna strategija Republike Hrvatske do 2030.
· Integrirani nacionalni energetski i klimatski plan (NECP)
· Strategija niskougljičnog razvoja Republike Hrvatske do 2030. s pogledom na 2050.
· Strategija energetskog razvoja Republike Hrvatske do 2030. s pogledom na 2050.
· Hrvatska strategija za vodik do 2050. godine 

[bookmark: _Hlk118795609][bookmark: _Hlk118805236]Na ovaj Poziv primjenjuju se Pravila za provedbu Programa koja donosi čelnik Upravljačkog tijela, i koja su objavljena na https://eufondovi.gov.hr/eu-fondovi/program-konkurentnost-i-kohezija-2021-2027/pravila-pkk-2021-2027/  

Na ovaj Poziv primjenjuju se Upute za korištenje informacijskog sustava eKohezija, koje su objavljene na portalu sustava (upute za prijavu u sustav i podnošenje projektnog prijedloga) i unutar spomenutog sustava (upute za provedbu ugovora). Predmetnim uputama može se pristupiti putem poveznice https://ekohezija.gov.hr/ 

U skladu s Uredbom VRH, Ministarstvo regionalnoga razvoja i fondova Europske unije obavlja ulogu Upravljačkog tijela (u daljnjem tekstu: UT), a Ministarstvo gospodarstva (MINGO) obavlja ulogu Posredničkog tijela razine 1 (u daljnjem tekstu: PT 1) dok ulogu Posredničkog tijela razine 2 (u daljnjem tekstu: PT 2) obavlja Središnja agencija za financiranje i ugovaranje programa i projekata Europske unije (SAFU).   

[bookmark: _Hlk118725323]Prioritet i specifični cilj Programa primjenjiv na Poziv: Prioritet 3. Promicanje energetske učinkovitosti i obnovljivih izvora energije, prilagodbe na klimatske promjene, sprječavanje rizika, zaštita okoliša i održivost resursa, Specifični cilj RSO2.3. Razvoj pametnih energetskih sustava, mreža i skladištenja izvan mreže TEN-E (EFRR).

Predmet Poziva: Izgradnja postrojenjâ s ciljem ugradnje 20 MW kapaciteta za proizvodnju energije iz obnovljivog vodika elektrolizom. Pozivom će biti financirana izrada projektne dokumentacije, izvedba radova potrebnih za instalaciju elektrolizatora, što obuhvaća građevinske radove i pripremu lokacije, elektroenergetsku, plinsku i vodovodnu infrastrukturu, elektrotehničke radove te sigurnosne i kontrolne sustave; izvedbu radova potrebnih za skladištenje i distribuciju obnovljivog vodika, što obuhvaća sustav za pročišćavanje i sušenje, kompresorsku stanicu, skladišne kapacitete (rezervoare); te nabavu i ugradnju opreme i potrebnih programa za elektrolizator i skladištenje obnovljivog vodika. 

Svrha Poziva: Poticanje proizvodnje i upotrebe čiste i učinkovite energije te poticanje vodikove ekonomije. Provedbom aktivnosti planira se, korištenjem energije dobivene iz obnovljivih izvora, proizvodnja i skladištenje obnovljivog vodika. Time će se osnažiti zelena i digitalna tranzicija, čista i učinkovita proizvodnja te posredno povećati korištenje obnovljive energije. Ujedno će se smanjiti i emisije stakleničkih plinova u prometnom sektoru i industriji. Obnovljivi vodik ima  značajnu ulogu u uravnoteženju elektroenergetskog sustava temeljenog na obnovljivim izvorima energije (dalje u tekstu: OIE) pružajući potrebnu fleksibilnost. Također, vodik će se koristiti za svakodnevnu ili sezonsku pohranu povećavajući na taj način sigurnost opskrbe. Poziv se provodi u skladu sa Hrvatskom strategijom za vodik do 2050. godine, konkretno strateškim ciljem Povećanje proizvodnje obnovljivog vodika, kojim je predviđeno da će Republika Hrvatska do 2030. godine imati elektrolizatore za proizvodnju obnovljivog vodika ukupnog kapaciteta 70 MW. 


Za potrebe Poziva vodik iz obnovljivih izvora znači vodik proizveden iz energije iz obnovljivih izvora u skladu s metodologijama utvrđenima za obnovljiva tekuća i plinovita goriva nebiološkog podrijetla namijenjena uporabi u prometu u Direktivi (EU) 2018/2001.

Ovaj Poziv se odnosi na ulaganja u ugradnju novih kapaciteta elektrolizatora. Poboljšanje postojećih kapaciteta elektrolizatora nije predmet ovog Poziva. Na istoj lokaciji moguća su ulaganja u  nove kapacitete elektrolizatora, ali nije moguće financirati bilo kakva ulaganja koja bi se u bilo kojem smislu odnosila na bilo koji dio postojećih kapacitete elektrolizatora.

Pozivom se doprinosi ispunjavanju ciljeva Nacionalne razvojne strategije Republike Hrvatske do 2030., Integriranog Nacionalnog energetskog i klimatskog plana za Republiku Hrvatsku za razdoblje od 2021. do 2030. godine, Strategije energetskog razvoja Republike Hrvatske do 2030. s pogledom na 2050. godinu, te Strategije niskougljičnog razvoja Republike Hrvatske do 2030. s pogledom na 2050. godinu. 

Ako korisnik nije ostvario svrhu i/ili cilj projekta vraća cjelokupni iznos sredstava zaprimljen po osnovi ugovora. Iznimno, može se primijeniti paušalni financijski ispravak, primjenom načela razmjernosti, ako okolnosti slučaja to opravdavaju, što dokazuje korisnik.

[bookmark: _Hlk118724792]Vrsta Poziva: Otvoreni 

Modalitet Poziva: modalitet trajnog poziva

Pokazatelji operacije/projekta:

Za potrebe praćenja postignuća, prijavitelj je obvezan na razini projektnog prijedloga navesti konkretne vrijednosti pokazatelja koje će ostvariti svojim projektom. Radi se o sljedećim pokazateljima:


	Pokazatelj
	Jedinica mjere
	Opis i izvor provjere ostvarenja postignuća

	RSO2.3.1 Dodatni instalirani kapaciteti elektrolizatora
	MW
	Pokazateljem se mjeri kapacitet (snaga) instaliranog uređaja/pogona 
Polazišna vrijednost je 0, a pod ciljnu vrijednost se unosi snagu (MW) iskazana u projektnoj prijavi. Rok za postizanje pokazatelja je završetak provedbe projekta, a ostvarenje se provjerava kroz Završno izvješće nadzornog inženjera 

	RSR2.3.1 Godišnje proizvedeno obnovljivog vodika 
	t H₂/godišnje
	Pokazateljem se mjeri količina proizvedenog vodika u jednoj godini na instaliranim uređajima/pogonima. 
Polazišna vrijednost je 0. Rok za postizanje pokazatelja je jedna godina od  završetka probnog rada uređaja / pogona. 
Izvor provjere: Izvješća nakon provedbe projekta




U slučaju neostvarenja pokazatelja primjenjuju se financijski ispravci, u skladu sa sljedećom metodologijom:

Metodologija za određivanje financijskih ispravaka zbog neostvarenja pokazatelja
Prilikom izračuna financijskih korekcija uzimaju se u obzir oba pokazatelja definirana ovim Uputama.

Financijska korekcija se određuje u odnosu na prosjek ostvarenosti pokazatelja na razini projekta. Na temelju definiranog omjera (%) ostvarenosti za svaki pojedini pokazatelj izračunava se prosječna vrijednost ostvarenosti odabranih pokazatelja na razini projekta (npr. ako je ostvarenost jednog pokazatelja 86%, a drugog 100%, prosječna vrijednost ostvarenosti pokazatelja na razini projekta iznosi 93%). Prosječnoj vrijednosti ostvarenosti odabranih pokazatelja na razini cjelokupnog projekta pridružuju se zatim stope korekcija kako je definirano u tabličnom prikazu (niže). Umnoškom stope korekcije i iznosa ukupno odobrenih bespovratnih sredstava izračunava se iznos za povrat. 
[bookmark: _Hlk62116703]Financijska korekcija za neostvarenje pokazatelja se ne kumulira s financijskim korekcijama utvrđenima po nekoj drugoj osnovi.
1. Korak: izračun ostvarenja svakog pojedinog pokazatelja
Ostvarenje pokazatelja predstavlja omjer (%) ostvarene vrijednosti pokazatelja u odnosu na ciljnu vrijednost pokazatelja sukladno ugovoru o dodjeli bespovratnih sredstava. Ako je tijekom provedbe projekta bilo izmjena (dodataka) ugovora o dodjeli bespovratnih sredstava kojima se mijenja ciljna vrijednost pokazatelja, u obzir se uzimaju izmijenjene vrijednosti.  
2. Korak: izračun prosječne stope krajnjeg ostvarenja pokazatelja na razini   projekta
Prema definiranim stopama ostvarenja pokazatelja u prvom koraku, izračunava se prosjek ostvarenja na razini pojedinog projekta, odnosno u omjer se stavlja ostvarenje pokazatelja predviđenih metodologijom. Za potrebe izračuna, ako je stopa ostvarenja pojedinog pokazatelja u 1. koraku iznosila više od 100%, u obzir se uzima 100%, te u slučaju negativne stope ostvarenja, u obzir se uzima 0%.
Primjer 1a:
	[bookmark: _Hlk72223772]Pokazatelj neposrednih rezultata
	Ciljna vrijednost 2023.
	Ostvarena vrijednost 2023.
	Stopa ostvarenja

	Pokazatelj 1
	200
	120
	60%

	Pokazatelj 2
	200
	100
	50%



	[bookmark: _Hlk72224445][bookmark: _Hlk72224422]
Koeficijent ostvarenja=(60+50)/2=55%



3. Korak: određivanje stope korekcije
Ovisno o koeficijentu ostvarenja, utvrđuje se odgovarajuća stopa korekcije kako je opisano u Tablici 1. 
Tablica 1. Pragovi za određivanje stope korekcije u odnosu na koeficijent ostvarenja pokazatelja
	
Koeficijent ostvarenja 

	
Stopa korekcije

	65% ili više
	0%

	ispod 65%, ali ne manje od 60% 
	2%

	ispod 60%, ali ne manje od 50% 
	5%

	ispod 50%
	7%



Metodologijom se propisuju korekcije koje će se primjenjivati, ovisno o ostvarenosti pokazatelja kako je prijavljeno u završnom izvješću o provedi (u slučaju Pokazatelja ostvarenja: Dodatni instalirani kapaciteti elektrolizatora) i izvješću nakon prve godine mjerenja (u slučaju pokazatelja rezultata:  Godišnje proizvedeno obnovljivog vodika), u odnosu na ostvarenost pokazatelja u roku definiranom u uputama za prijavitelje odnosno ugovoru o dodjeli bespovratnih sredstava. 
4. Korak: provjera mogućnosti smanjenja korekcije 
U četvrtom koraku provjerava se postoji li osnova za umanjenje korekcije.
U tablici u nastavku utvrđena su pitanja po osnovi kojih se može donijeti odluka o nepostojanju okolnosti za primjenu financijske korekcije ili pak odluka o umanjenju financijske korekcije. Odgovor na svako pitanje unutar svake kategorije mora biti pozitivan i dokazan, kako bi se donijela odluka o neprimjeni ili umanjenju korekcije.  
	Kontrolna pitanja
	Odgovor
	Pripadajući postotak umanjenja

	Kategorija: viša sila

	Nastup više sile
	√
	100%

	Je li korisnik jasno opisao način utjecaja više sile na provedbu projektnih aktivnosti i ostvarenje pokazatelja?
	√
	

	Kategorija: važne promjene

	Nastup društveno-gospodarskih ili okolišnih čimbenika,  važne promjene u gospodarskim ili okolišnim uvjetima u državi članici
	√
	100%

	Je li korisnik jasno opisao i dokazao način utjecaja važnih promjena na provedbu projektnih aktivnosti i ostvarenje pokazatelja?
	√
	

	Kategorija: druge objektivne okolnosti 

	Je li korisnik samostalno identificirao druge objektivne okolnosti koje su utjecale na ostvarenje pokazatelja (nakon što su se dogodile)?
	√
	50%

	Je li korisnik poduzeo odgovarajuće mjere kako bi umanjio njihov učinak?
	√
	

	Jesu li mjere poduzete pravovremeno (bez odgode od trenutka definiranja mjere)?
	√
	


[bookmark: _Hlk118724880]
Ukupno raspoloživa bespovratna sredstva Poziva iznose 13.500.000,00 eura.  

Ukupan raspoloživ iznos bespovratnih sredstava za dodjelu u okviru ovog Poziva osiguran je iz Europskog fonda za regionalni razvoj (EFRR), a planira se u Državnom proračunu RH na izvoru 563.

Najniža, odnosno najviša dopuštena ukupna vrijednost bespovratnih sredstava koja mogu biti dodijeljena u okviru Poziva za financiranje prihvatljivih troškova pojedinačnog projektnog prijedloga je kako slijedi: 

· najniži iznos 500.000,00 eura
· najviši iznos 10.000.000,00 eura

Intenzitet potpore ne premašuje 45 % prihvatljivih troškova ulaganja u elektrolizator vodika sukladno članku 41. Uredbe o skupnom izuzeću i čl. 8 Programa dodjele državnih potpora za ulaganje u razvoj elektrolizatora za proizvodnju vodika (Prilog 4. ovog Poziva).

Kao maksimalni jedinični trošak elektrolizatora koji se sufinancira bespovratnim sredstvima u okviru ovog Poziva određuje se iznos od 1.500,00 eura po kW ugrađenog elektrolizatora. Uz maksimalni intenzitet potpore od 45% prihvatljivih troškova ulaganja u elektrolizator vodika, utvrđuje se maksimalan iznos bespovratnih sredstava po ugrađenom kW elektrolizatora u iznosu od 675 eura po kW. Iznos po kW elektrolizatora za svaki pojedini projekt računa se kao omjer ukupnih prihvatljivih troškova i veličine elektrolizatora koji se projektom namjerava instalirati (ukupni prihvatljivi troškovi/kW elektrolizatora). 
Dio troškova elektrolizatora koji prelaze maksimalni jedinični trošak elektrolizatora ne mogu se sufinancirati iz Europskog fonda za regionalni razvoj u okviru predmetnog Poziva, odnosno isti postaju neprihvatljivi troškovi te ih snosi korisnik[footnoteRef:2] [2:  U slučaju kada troškovi prelaze utvrđeni maksimalni jedinični trošak elektrolizatora neprihvatljivost troškova primjenjivat će se na troškove povezane s prihvatljivim aktivnostima utvrđenima u  poglavlju 4 Prihvatljive aktivnosti pod rednim brojevima od 1. do 4. ] 


Razdoblje trajanja poziva: Podnošenje projektnih prijedloga započinje 24.11.2026. godine u 12:00 sati,  a krajnji rok dostave projektnih prijedloga je 21.07.2027. u 12:00 sati. 

Poziv se obustavlja na određeno vrijeme, u trenutku kada iznos traženih bespovratnih sredstava zaprimljenih projektnih prijedloga, u odnosu na raspoloživu alokaciju bespovratnih sredstava, dosegne 150 % ukupno raspoloživog iznosa bespovratnih sredstava namijenjenog Pozivu.  

PT1 zadržava pravo izmjena Poziva tijekom razdoblja trajanja Poziva vodeći računa da predmetne izmjene ne utječu na postupak procjene projektnih prijedloga Obavijest o izmjenama i/ili dopunama Poziva, s izmjenama i/ili dopunama objavljuje se na mrežnim stranicama https://eufondovi.gov.hr/ i https://ekohezija.gov.hr. 

Poziv se zatvara danom u kojem je utvrđeno da je za financiranje odabran projektni prijedlog kojim se iscrpljuju raspoloživa financijska sredstva Poziva. U slučaju potrebe za obustavom, ranijim zatvaranjem ili produženjem roka za podnošenje projektnih prijedloga, PT1 objavljuje obavijest na mrežnim stranicama https://eufondovi.gov.hr/ i https://ekohezija.gov.hr u kojoj će se navesti da je:
· Poziv obustavljen na određeno vrijeme (jasno navodeći razdoblje obustave); 
· Poziv zatvoren prije isteka predviđenog roka za dostavu projektnih prijedloga (jasno navodeći točan datum zatvaranja);
· rok za predaju projektnih prijedloga produžen (navodeći točan datum).

[bookmark: _Hlk118726207]PT1 zadržava pravo ne dodijeliti sva raspoloživa bespovratna sredstva u okviru ovog Poziva. PT1 također zadržava pravo, uz prethodnu suglasnost UT-a, povećati iznos raspoloživih bespovratnih sredstava i produlji trajanje postupka dodjele izvan roka koji je u naveden u ovim Uputama, uz objavu obavijesti na portalu i/ili internetskoj stranici.  

Prijavitelj se obvezuje osigurati sredstva za financiranje razlike između iznosa ukupnih prihvatljivih troškova operacije/projekta te iznosa bespovratnih sredstava i sredstva za financiranje ukupnih neprihvatljivih troškova operacije/projekta. Prijavitelj može osigurati financiranje ovih troškova sredstvima iz javnih izvora (koji nisu sredstva iz Europske unije, odnosno europskih strukturnih i investicijskih fondova) ukoliko je to u skladu s odredbama Programa dodjele državnih potpora, primarno s člankom koji regulira zbrajanje (kumulaciju) potpora.

[bookmark: _Hlk118726723]Primjena pravila o državnim potporama i/ili potporama male vrijednosti: 

U okviru Poziva dodjeljivat će se državne potpore u skladu sa Programom dodjele državnih potpora za ulaganje u razvoj elektrolizatora za proizvodnju vodika (KLASA: 391-01/26-01/167; URBROJ: 526-06-01-02-26-4 od 13. srpnja 2026. godine) objavljenim na mrežnim stranicama MINGO na sljedećoj poveznici https://mingo.gov.hr/UserDocsImages/UPRAVA%20ZA%20ENERGETIKU/Program%20dodjele%20dr%C5%BEavnih%20potpora%20-%20elektrolizatori.pdf. 

Bespovratna sredstava koja će biti dodijeljena temeljem ovog Poziva smatraju se državnom potporom i primjenjuju se pravila o državnim potporama kako je to utvrđeno Programom dodjele državnih potpora za ulaganje u razvoj elektrolizatora za proizvodnju vodika temeljem članka 41., stavka 3. Uredbe o općem skupnom izuzeću. 
Prihvatljive aktivnosti koje se može financirati su sve aktivnosti čiji su troškovi prihvatljivi i u skladu s Uredbom o skupnom izuzeću, konkretno sljedeće aktivnosti: 

· izrada projektne dokumentacije,
· građevinski, elektrotehnički i strojarski radovi za elektrolizator i prateću opremu nužnu za njegovo nesmetano funkcioniranje,
· nabava i ugradnja opreme i potrebnih programa za elektrolizator i prateću opremu nužnu za njegovo nesmetano funkcioniranje, 
· skladištenje obnovljivog vodika – sustav za pročišćavanje i sušenje; kompresorska stanica; skladišni kapaciteti (rezervoari)
· stručni nadzor,
· upravljanje projektom,
· promidžba i vidljivost
· aktivnosti vezane uz provedbu horizontalnih načela.

Za potrebe ovog Poziva distribucija označava ulaganje u prateću opremu (primjerice izmjenjivi spremnici i druga oprema nužna za njegovo nesmetano funkcioniranje). 

Potpore za ulaganje dodjeljuju se u odnosu na novougrađene kapacitete. 

Intenzitet potpore ne premašuje 45 % prihvatljivih troškova ulaganja u elektrolizator vodika sukladno članku 41. Uredbe o skupnom izuzeću. 

Za izračun intenziteta potpore i prihvatljivosti troškova, svi iznosi koji se upotrebljavaju trebaju biti iznosi prije odbitka poreza ili drugih naknada. 

Porez na dodanu vrijednost koji se naplaćuje na prihvatljive troškove ili izdatke, a koji se može vratiti u skladu s primjenjivim nacionalnim poreznim pravom ne uzima se u obzir u izračun intenziteta potpore i prihvatljivih troškova. 

Potpore koje se isplaćuju u budućnosti, uključujući potpore koje se isplaćuju u više obroka treba diskontirati na njihovu vrijednost u trenutku dodjele. Prihvatljive troškove treba diskontirati na njihovu vrijednost u trenutku dodjele. Kamatna stopa koju treba primijeniti pri diskontiranju diskontirana je kamatna stopa koja se primjenjuje u trenutku dodjele potpore.

U okviru ovog Poziva dodjeljuju se isključivo potpore koje imaju učinak poticaja. Potpora ima učinak poticaja ako je Prijavitelj, odnosno, Korisnik, započeo radove na projektu ili djelatnosti nakon podnošenja zahtjeva za potporu na temelju ovog Poziva. Početkom radova se, sukladno Uredbi o skupnom izuzeću 651/2014, smatra početak građevinskih radova povezanih s ulaganjem ili prva zakonska obveza za naručivanje opreme ili bilo koja druga obveza koja ulaganje čini neopozivim, ovisno o tome što prije nastupi. Iznimno, kupnja zemljišta i pripremni radovi, kao što je ishođenje dozvola i priprema studija izvedivosti, ne smatraju se početkom radova.

Ograničenja vezana uz zbrajanje potpora:

Potpora čije je troškove moguće utvrditi, a koja se dodjeljuje ovim Programom dodjele državnih potpora, može se zbrajati:
· s bilo kojom drugom državnom potporom, pod uvjetom da se dotične mjere odnose na različite prihvatljive troškove koje je moguće utvrditi
· s bilo kojom drugom državnom potporom koja se odnosi na iste prihvatljive troškove, bilo da se oni djelomično ili potpuno preklapaju, isključivo ako se tim zbrajanjem ne premašuje najviši intenzitet potpore ili iznos potpore koji je primjenjiv na tu potporu na temelju Uredbe o  skupnom izuzeću 651/2014.
Potporu koja se dodjeljuje na temelju ovog Programa nije dopušteno zbrajati s de minimis potporom u odnosu na iste prihvatljive troškove ako bi takvo zbrajanje rezultiralo iznosom potpore koji prelazi dopušteni iznos odnosno intenzitet potpore utvrđen za kategoriju potpora ovog Programa dodjele državnih potpora.
[bookmark: _Hlk118726705]Provedbena tijela ovlaštena su uzimati u obzir iznose svih državnih potpora svakog pojedinog poduzetnika neovisno o razini i izvoru njihove dodjele (EU, državna, regionalna ili lokalna).
Državna potpora, smatra se dodijeljenom datumom donošenja Odluke o financiranju,  neovisno o datumu isplate sredstava korisniku potpore.
Prilikom podnošenja projektnog prijedloga bit će potrebno popuniti i dostaviti informacije o korištenim državnim potporama za Prijavitelja i svako povezano poduzeće kao i potrebne informacije radi određivanju veličine poduzetnika u sklopu Izjave o korištenim državnim potporama - Obrasca 5., Skupne izjave prijavitelja - Obrasca 4. i Izjave prijavitelja - Obrasca 2. 
Određivanje veličine poduzetnika i informacije koje se koriste u tu svrhu propisane su Uredbom o skupnom izuzeću  651/2014, PRILOG I. Definicije MSP-ova, a kao dodatna pomoć može poslužiti Vodič za korisnike o definiciji malih i srednjih poduzeća (2020) objavljenim na stranicama Ureda za publikacije EU.
Velikim poduzećima se smatraju poduzeća koja ne ispunjavaju kriterije utvrđene Uredbom Komisije. 
Prilikom utvrđivanja poštuju li se odredbe o zbrajanju potpora, uzimat će se u obzir svi iznosi potpora koje su određenom poduzetniku, projektu ili aktivnosti dodijeljene iz državnih/javnih izvora neovisno o tome radi li se o sredstvima iz Programa državnih potpora (Prilog 4. ovog Poziva) ili drugih davatelja potpora na razini državne uprave ili sredstvima dodijeljenima od strane jedinica lokalne i područne (regionalne) samouprave. 

Provedba aktivnosti vidljivosti, transparentnosti i komunikacije
Korisnik osigurava provedbu aktivnosti koje se odnose na vidljivosti, transparentnost i komunikaciju iz članka 46. i 48.- 49. Uredbe (EU) 2021/1060, ako su utvrđene u ugovoru. U svakom slučaju, korisnik je odgovoran za provedbu mjera vidljivosti iz članka  50. i Priloga IX. Uredbe (EU) 2021/1060, u skladu s ugovornim odredbama.
[bookmark: _Hlk125124242]Neprimjenjivanje  mjera vidljivosti, transparentnosti i/ili komunikacije može se ukinuti do 3% potpore iz fondova (u skladu s člankom 50. stavkom 3. Uredbe (EU) 2021/1060) - ukidanje se odnosi na prihvatljive troškove projekta. U ovome Pozivu primijeniti će se ukidanje od 2 % potpore u slučaju nepridržavanja gore navedenog.
Upute za informiranje i vidljivost za Korisnike sredstava su dostupni na poveznici https://eufondovi.gov.hr/komunikacija-informiranje-i-vidljivost-eu-projekata-u-razdoblju-2021-2027/


2. [bookmark: _Toc234868992]Prihvatljivost prijavitelja (i ako je primjenjivo partnera) i kriteriji isključenja

[bookmark: _Toc452468691][bookmark: _Toc2260415][bookmark: _Hlk118730174]Prihvatljivost prijavitelja: 

Prihvatljivi prijavitelji u sklopu ovog Poziva mogu biti mikro, mali, srednji i veliki poduzetnici, sukladno definiciji veličine poduzeća utvrđenoj u Prilogu I Uredbe o skupnom izuzeću, registrirani u Republici Hrvatskoj u privatnom ili javnom vlasništvu. 

Prijavitelj mora moći dokazati sljedeće:

· da se radi o poduzetniku koji je mikro, mali, srednji ili veliki[footnoteRef:3] poduzetnik u skladu s definicijama o veličini poduzeća na način utvrđen u Uredbi o skupnom izuzeću 651/2014[footnoteRef:4]. Ispunjenost kriterija provjerava se uvidom u Prijavni obrazac, Izjavu prijavitelja (Obrazac 2.) i Skupnu izjavu prijavitelja (Obrazac 4.); [3:  Veliko poduzeće znači poduzeća koje ne ispunjava kriterije utvrđene u Prilogu I. Uredbe o skupnom izuzeću 651/2014;]  [4:  https://eur-lex.europa.eu/legal-content/EN/TXT/?uri=CELEX%3A02014R0651-20230701
] 


· [bookmark: _Hlk180151549]da ima  registrirano sjedište ili podružnicu za obavljanje gospodarske djelatnosti na području RH najkasnije u trenutku donošenja Odluke o financiranju[footnoteRef:5]. Prijavitelj koji u trenutku podnošenja projektnog prijedloga nema registrirano sjedište ili podružnicu u RH mora udovoljavati svim uvjetima prihvatljivosti Poziva te isto dokazuje dokumentima propisanim ovim Pozivom i jednakovrijednim dokumentima u skladu sa zakonodavstvom zemlje u kojoj ima registrirano sjedište. Ispunjenost kriterija se dokazuje  uvidom u Izjavu prijavitelja (Obrazac 2.) i sudski ili obrtni registar, uz napomenu da se isto ne odnosi na registraciju pojedinačne djelatnosti; U slučaju prijavitelja koji nema poslovni nastan u RH u trenutku podnošenja projektnog prijedloga ispunjenost kriterija se dokazuje uvidom u Izvod iz sudskog, obrtnog ili drugog odgovarajućeg registra države sjedišta prijavitelja ili važeći jednakovrijedni dokument koji je izdalo nadležno tijelo u državi sjedišta prijavitelja;  [5:  Prije donošenja Odluke o financiranju , Izvodom iz sudskog registra RH, provjeravat će se ima li prijavitelj registrirano sjedište ili podružnicu na području RH. Ukoliko PT1 utvrdi da u trenutku donošenja Odluke o financiranju, prijavitelj poduzetnik nema registrirano sjedište ili podružnicu na području RH neće se donijeti Odluka o financiranju za predmetno ulaganje] 


· da je u trenutku podnošenja projektnog prijedloga registriran za prihvatljive djelatnosti u kojima provodi prihvatljive aktivnosti (nap: dakle da nije registriran isključivo za obavljanje djelatnosti navedenih u čl. 5. Programa dodjele državnih potpora. Ispunjenost kriterija se provjerava se uvidom u Izjavu prijavitelja (Obrazac 2.).

Ako poduzetnici djeluju u sektorima koje se isključuje člankom 5. točkama c), d) i e) Programa dodjele državnih potpora, a djeluju i u sektorima koji su obuhvaćeni primjenom Programa državnih potpora, korisnik potpore dužan je, na primjeren način, osigurati razdvajanje djelatnosti ili troškova, da se djelatnosti iz isključenih sektora ne koriste potporama dodijeljenim na temelju Programa dodjele državnih  potpora.

Prijavitelj mora dokazati sljedeće da u trenutku prijave nije niti u jednoj situaciji isključenja koje su definirane kriterijima za isključenje prijavitelja, što dokazuje dokumentacijom navedenom u kriterijima za isključenje prijavitelja,  koji su definirani u poglavlju 2. ovih Uputa.

[bookmark: _Hlk174022417]Svi prijavitelji moraju biti u mogućnosti dokazati svoj pravni status. Svaka izmjena pravnog statusa Prijavitelja u roku od 5 (pet) godina od završnog plaćanja Korisniku po Ugovoru mora biti prijavljena PT1 i PT2, na što se Prijavitelj obvezuje potpisom Izjave Prijavitelja-Obrasca 2.

Prijavitelj prilikom podnošenja projektnog prijedloga dostavlja izvadak iz registra stvarnih vlasnika prijavitelja  koji ne može biti stariji od deset dana, uzimajući u obzir datum podnošenja projektnog prijedloga. Može se dostaviti u elektronskom obliku ili kao sken tiskanog oblika (ovisno o tome je li ishođen putem web aplikacije za upis stvarnih vlasnika ili u FINA poslovnici). Obveznici upisa u Registar stvarnih vlasnika definirani su Zakonom o sprječavanju pranja novca i financiranju terorizma. 

[bookmark: _Hlk120010615]Dozvoljenost partnerstva: Partnerstvo nije dozvoljeno. Prijavitelj projekt provodi samostalno. 

Operacija/projekt se provodi na području Republike Hrvatske. 

Posebno o pravilima nabave:

Prijavitelji koji su obveznici Zakona o javnoj nabavi (NN 120/16, 114/22) obavezni su tijekom provedbe aktivnosti držati se istog 

Za Prijavitelje koji nisu obveznici Zakona o javnoj nabavi, od trenutka objavljivanja ovog poziva primjenjiva su Pravila za neobveznike Zakona o javnoj nabavi koja su sastavni dio dokumentacije Poziva. Do trenutka objavljivanja ovog Poziva primjenjiva su pravila za neobveznike Zakona o javnoj nabavi koja su objavljena na https://eufondovi.gov.hr/eu-fondovi/program-konkurentnost-i-kohezija-2021-2027/pravila-pkk-2021-2027/, od trenutka njihova objavljivanja  Postupci nabava koji su započeli po pravilima koja su objavljena na https://eufondovi.gov.hr/eu-fondovi/program-konkurentnost-i-kohezija-2021-2027/pravila-pkk-2021-2027  dovršavaju se po tim pravilima.

Obvezna dokumentacija koju Prijavitelj treba dostaviti u sklopu projektnog prijedloga nalazi se u točki 7. ovih Uputa. 

Obvezni kriteriji za isključenje prijavitelja koji se  na odgovarajući način i na stvarnog vlasnika prijavitelja kako je definiran Zakonom o sprječavanju pranja novca i financiranja terorizma („Narodne novine“, broj 108/17, 39/19 i 151/22):

1. [bookmark: _Hlk142547029]u slučaju kada je nad prijaviteljem i/ili fizičkom ili pravnom osobom koja preuzima neograničenu odgovornost za njegove dugove otvoren predstečajni postupak, stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim propisima, ili koji se nalazi u postupku koji je, prema propisima države njegova sjedišta ili nastana kojima se regulira pitanje insolvencijskog prava, sličan svim prethodno navedenim postupcima. 

2. ako je protiv prijavitelja i/ili osobe ovlaštene za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, koja po zakonu zastupa tijelo i odgovara za zakonito i pravilno obavljanje poslova) izrečena pravomoćna osuđujuća presuda za bilo koje od sljedećih kaznenih djela, odnosno za odgovarajuća kaznena djela prema propisima države sjedišta ili države čiji je državljanin osoba ovlaštena za njihovo zastupanje, koji se odnose na: sudjelovanje u zločinačkoj organizaciji, uključujući zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, uključujući javno poticanje na terorizam, novačenje za terorizam, obuka za terorizam, putovanje u svrhu terorizma, terorističko udruženje, pranje novca ili financiranje terorizma, dječji rad ili druge oblike trgovanja ljudima i ropstvo, korupciju, uključujući primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevaru, uključujući prijevara u gospodarskom poslovanju, utaja poreza ili carine, subvencijska prijevara 

3. [bookmark: _Hlk122595675][bookmark: _Hlk130298638][bookmark: _Hlk122596302]ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, koja po zakonu zastupa tijelo i odgovara za zakonito i pravilno obavljanje poslova) pravomoćno proglašena krivom zbog teškog profesionalnog propusta ili drugog djela u smislu kršenja primjenjivih pravila koji se odnose na etičke standarde profesije na način da se to odražava na profesionalni kredibilitet, a riječ je o namjernom djelovanju ili propuštanju ili krajnjoj nepažnji, i to ako je pravomoćnost, odnosno konačnost odluke nadležnog tijela kojom je to utvrđeno nastupila u razdoblju tri godine koje prethode datumu podnošenja projektnog prijedloga

4. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, koja po zakonu zastupa tijelo i odgovara za zakonito i pravilno obavljanje poslova) pravomoćno proglašena krivom za djelo koje za posljedicu ima povredu načela Ugovora o EU i Povelje EU o temeljnim pravima, koja se odnose na zabranu diskriminacije, mržnje i nasilja te njihova poticanja prema grupi ili pojedincu i to ako je pravomoćnost, odnosno konačnost odluke nadležnog tijela kojom je to utvrđeno nastupila u razdoblju tri godine koje prethode datumu podnošenja projektnog prijedloga

5. [bookmark: _Hlk142290510][bookmark: _Hlk142547430]ako na temelju pravomoćne, odnosno konačne odluke nadležnog tijela prijavitelj i/ili fizička ili pravna osoba koja preuzima neograničenu odgovornost za njegove dugove i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, koja po zakonu zastupa tijelo i odgovara za zakonito i pravilno obavljanje poslova) nije ispunila obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan prijavitelj i u kojoj će se provoditi ugovor kojim se na korištenje dodjeljuju bespovratna sredstva i u skladu s propisima države poslovnog nastana prijavitelja (ako nema poslovni nastan u Republici Hrvatskoj), osim ako je po posebnim propisima oslobođen te obveze

6. ako je pravomoćnom, odnosno konačnom odlukom nadležnog tijela utvrđeno da je  prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, koja po zakonu zastupa tijelo i odgovara za zakonito i pravilno obavljanje poslova)  izbjegavala fiskalne, socijalne ili bilo koje druge pravne obveze osnivanjem fiktivnog gospodarskog subjekta, ili je takav subjekt osnovan s tim ciljem

7. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, koja po zakonu zastupa tijelo i odgovara za zakonito i pravilno obavljanje poslova) u sukobu interesa u postupku dodjele sredstava, odnosno u situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama s ciljem dobivanja sredstava EU, posebice iskorištavanjem situacije postojanja sukoba interesa u odnosu na službenu osobu koja sudjeluje u postupku dodjele sredstava. Sukob interesa razmatra se i kroz članak 61. Uredbe (EU) br. 2024/2509. 

8. ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, koja po zakonu zastupa tijelo i odgovara za zakonito i pravilno obavljanje poslova) po osnovi konačne ili pravomoćne odluke nadležnog tijela nije vratila sredstva u proračun Republike Hrvatske prema zahtjevu za povrat nadležnog tijela, kako je navedeno u obrascu izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele koji je sastavni dio Poziva, ili grubo nije ispunjavala svoje obveze koje proizlaze iz pravila po kojima se provodi financiranje Unije, ili ih je s namjerom zaobilazila, a što je dovelo do prijevremenog raskidanja ugovornih odnosa i/ili odštetnih zahtjeva 

9. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, koja po zakonu zastupa tijelo i odgovara za zakonito i pravilno obavljanje poslova) ne udovoljava obvezama u skladu s naloženim povratom, uključivo obvezama koje se odnose na odobrenu obročnu otplatu duga koji predstavlja sredstva državnog proračuna Republike Hrvatske, po osnovi pravomoćne ili konačne odluke nadležnog tijela

10. ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, koja po zakonu zastupa tijelo i odgovara za zakonito i pravilno obavljanje poslova) podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila država članica ocjenjuje nezakonitom i nespojivom s unutarnjim tržištem, a potpora je dodijeljena na temelju lažnih, netočnih, nepotpunih i/ili neistinitih izjava 

11. prijavitelj i/ili osoba ovlaštena za zastupanje (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, koja po zakonu zastupa tijelo i odgovara za zakonito i pravilno obavljanje poslova) nije postupala u skladu sa zahtjevima i pravilima trajnosti projekta, zbog čega je država članica morala ili mora vratiti doprinos iz fondova, neovisno o tome o kojem financijskom razdoblju je riječ (financijsko razdoblje 2007.-2013., financijsko razdoblje 2014.-2020. ili financijsko razdoblje 2021.-2027.).

12. prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, koja po zakonu zastupa tijelo i odgovara za zakonito i pravilno obavljanje poslova) nalazi se u situaciji iz članka 5.l Uredbe Vijeća (EU) br. 833/2014 od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 229, 31.7.2014.) ili članka 2. stavka 2. Uredbe Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL L 78, 17.3.2014.).

· Kriteriji pod točkom 1. do 12. dokazuju se Izjavom prijavitelja (Obrazac 2.).

[bookmark: _Toc452468693]Svi navedeni razlozi isključenja za koje se naknadno utvrdi da su postojali u trenutku podnošenja projektnog prijedloga osnova su za raskid ugovora, neovisno o tome jesu li u predmetnom ugovoru izrijekom navedeni i je li njihovo postojanje provjeravano tijekom postupka dodjele, uključivo izjavama. Pri tome, ne dovode se u pitanje obvezni ili mogući razlozi za raskid ugovora koji su u samom ugovoru navedeni. 

[bookmark: _Hlk142547825][bookmark: _Toc2260418]Zadržava se pravo u nedostatku pravomoćne presude ili konačne odluke, a u slučaju postojanja okolnosti koje daju razumno i ozbiljno uvjerenje o nastanku ozbiljnog i neposrednog učinka na financijske interese Unije i/ili Republike Hrvatske i njihov ugled, temeljem preliminarne ocjene isključiti iz postupka dodjele prijavitelja. 

Isključenje ne prejudicira postupanje, odnosno ishod postupanja nacionalnih kaznenih, prekršajnih i administrativnih tijela.
Odluku o isključenju donosi čelnik tijela koje provodi dodjelu, a predlaže ju povjerenstvo koje se sastoji od članova UT-a, PT-a 1 i PT-a 2. 

Prilikom predlaganja svake pojedine odluke o isključenju, povjerenstvo mora poštovati načelo razmjernosti.

U slučaju da su posebna pravila isključenja utvrđena propisom na razini Unije u sustavu dijeljenog upravljanja, primijenit će se ta pravila. 

Prije i u svrhu predlaganja odluke o isključenju, povjerenstvo će osigurati prijavitelju očitovanje u razumnom roku, osim ako postoje uvjerljivi legitimni razlozi za očuvanje povjerljivosti postupka. Protekom roka čelniku tijela predlaže se donošenje odluke. 

Također, ako je provjerom u sustavu ranog otkrivanja i isključenja, kako je opisan u Financijskoj uredbi, utvrđeno da je prijavitelj/stvarni vlasnik na listi isključenja po osnovi pravomoćne presude, odnosno konačne odluke nadležnog tijela, bez provedbe posebne procedure i djelovanja posebnog povjerenstva, isključuje se iz postupka dodjele po osnovama isključenja koje su navedene u točkama 2. i 7.

Protiv odluke o isključenju moguće je pokrenuti upravni spor.

U svakom slučaju, što obuhvaća i postupanje navedeno gore, dodjela sredstava za provedbu projekta koji se sufinancira sredstvima Unije je moguća isključivo ako je projekt moguće provoditi i provesti primjenom pravila prihvatljivosti koja se odnose na (kumulativno) Poziv i Program.

[bookmark: _Hlk128664014][bookmark: bookmark10][bookmark: _Toc452468695][bookmark: _Toc2260419]Broj projektnih prijedloga koje može podnijeti prijavitelj u okviru Poziva: Prijavitelj u okviru Poziva može podnijeti jedan (1) projektni prijedlog. Isti troškovi ne smiju biti dvaput financirani iz proračuna Unije i iz nacionalnih javnih izvora, pri čemu se primjenjuje pravilo iz članka 63. stavka 9. Uredbe (EU) 2021/1060.


3. [bookmark: _Toc234868993]Prihvatljivost operacije/projekta 
[bookmark: bookmark14][bookmark: _Toc452468697][bookmark: _Toc2260420]
Kako bi bio prihvatljiv, projekt mora udovoljavati svim utvrđenim kriterijima prihvatljivosti kako slijedi: 

1. Usklađenost projekta s Programom te djelotvoran doprinos ostvarenju specifičnih ciljeva (SC) Programa – u odnosu na odredbe tri elementa relevantnog SC-a: (1) Intervencije Fondova; (2) Pokazatelji; (3) Vrste intervencija; uključujući usklađenost s relevantnim kriterijima na kojima se Program temelji. 

Kriterij obuhvaća sljedeće: 

· Projekt je usklađen odnosno doprinosi ciljevima Nacionalne razvojne strategije RH do 2030. Ispunjenost kriterija provjerava se uvidom u Prijavni obrazac - Obrazac 1  
· Projekt je usklađen odnosno doprinosi ciljevima Hrvatske strategije za vodik do 2050. Ispunjenost kriterija provjerava se uvidom u Prijavni obrazac - Obrazac 1. 
· Projektne aktivnosti (po opisu i svrsi) su u skladu s indikativnim popisom aktivnosti za SC 2.3. iz PKK-a. Ispunjenost kriterija provjerava se uvidom u Prijavni obrazac 
· Projekt je usklađen, odnosno doprinosi pokazateljima „Dodatno instalirani kapaciteti elektrolizatora (MW)“ i „Godišnje proizvedeno obnovljivog vodika (t H₂/godišnje)“. Ispunjenost kriterija provjerava se uvidom u Prijavni obrazac - Obrazac 1.
· Projekt je usklađen, odnosno doprinosi vrstama intervencije SC 2.3. PKK, tj. intervencijskom kodu 053 Pametni energetski sustavi (uključujući pametne mreže i IKT sustave) i povezano skladištenje energije Ispunjenost kriterija provjerava se uvidom u Prijavni obrazac - Obrazac 1.
· Projekt je usklađen s relevantnim EU i nacionalnim zakonodavstvom, primarno  Direktivom (EU) 2108/2001 o promicanju upotrebe energije iz obnovljivih izvora (s pripadajućim izmjenama i dopunama)Ispunjenost kriterija provjerava se uvidom u Prijavni obrazac - Obrazac 1. 

2. Operacija (projekt) koji je obuhvaćen područjem primjene uvjeta koji omogućuje provedbu sukladan je odgovarajućim strategijama i dokumentima u okviru planiranja uspostavljenima radi ispunjenja tog uvjeta koji omogućuje provedbu; 

Kriterij obuhvaća sljedeće: 

· Projekt je usklađen odnosno doprinosi ciljevima Integriranog nacionalnog energetskog i klimatskog plana za razdoblje od 2021. do 2030. Ispunjenost kriterija provjerava se uvidom u Prijavni obrazac - Obrazac 1.


3. Projekt predstavlja najbolji odnos između iznosa potpore, poduzetih aktivnosti i postizanja ciljeva

Kriterij obuhvaća sljedeće: 
· Usklađenost troškova s jediničnim ograničenjima odnosno kao  trošak od 1.500,00 eura po kW ugrađenog elektrolizatora eura po kW kao maksimalni jedinični trošak elektrolizatora. Iznos koji prelazi utvrđena ograničenja nije prihvatljiv trošak i snosi ga korisnik

	Pod pojmom "trošak elektrolizatora" smatraju se troškovi nabave i ugradnje 	elektrolizatorskog sustava za proizvodnju vodika, uključujući elektrolizatorske module 	(stackove), sustav napajanja i pretvorbe električne energije, internu procesnu opremu 	nužnu za rad elektrolizatora, pripadajuće upravljačke sustave te ostalu opremu koja 	prema tehničkoj specifikaciji proizvođača čini integralni dio elektrolizatorskog sustava. 	U trošak elektrolizatora ne uključuju se troškovi kompresije i skladištenja vodika, 	sustavi za distribuciju vodika, priključak na elektroenergetsku mrežu, građevinski 	radovi, zemljište, projektiranje, nadzor i ostali prateći troškovi projekta
	- Ispunjenost kriterija provjerava se uvidom u Troškovnik s referencama – Obrazac 3


4. Prijavitelj raspolaže potrebnim financijskim sredstvima i mehanizmima za pokrivanje dijela vlastitog sufinanciranja troškova operacije (projekta). 

· Ispunjenost kriterija provjerava se uvidom u Izjavu prijavitelja – Obrazac 2




5. Prijavitelj se obvezao osigurati potrebna financijska sredstva i mehanizme za pokrivanje troškova održavanja kako bi se osigurala financijska održivost projekta.

· Ispunjenost kriterija provjerava se uvidom u Izjavu prijavitelja – Obrazac 2 i uvidom u financijsku analizu u dijelu koji se odnosi na prikaz neto novčanog tijeka koja se odnosi na razdoblje od kalendarske godine koja prethodi godini u kojoj se podnosi projektni prijedlog do 3 godine od godine predviđenog završetka projekta, a za društvo posebne namjene (SPV-ove) uvidom u financijsku analizu koja se odnosi na razdoblje od podnošenja projektnog prijedloga do 3 godine od godine predviđenog završetka projekta. Budući prihodi i rashodi na osnovu kojih se temelji neto novčani tijek moraju biti obrazloženi i utemeljeni. Kumulativni meto novčani tijek ne smije biti negativan. Preporučeno je (ne i obavezno) Financijsku analizu izraditi u skladu s poglavljem 2.7 Vodiča. Također, prijavitelj je dužan opisati Izvore financiranja tj. navesti izvore financiranja i, ukoliko je primjenjivo, kreditne uvjete; potrebno predvidjeti tablicu da se predoči omjer privatnih i traženih sredstava.



6. Aktivnosti operacije (projekta) su u skladu s prihvatljivim aktivnostima predmetne dodjele

· Ispunjenost kriterija provjerava se uvidom u Prijavni obrazac - Obrazac 1.

7. Projekt ima potrebnu (minimalnu) razinu spremnosti za provedbu definiranu predmetnom dodjelom

Kriterij obuhvaća sljedeće: 
· idejno rješenje projekta i dokaz usklađenosti rješenja s važećim prostornim planom nadležnog područja iz kojeg je razvidno da je planirani zahvat moguće provesti na predmetnoj lokaciji sukladno važećoj prostorno-planskoj dokumentaciji

- Ispunjenost kriterija provjerava se uvidom u idejno rješenje projekta i dokaz usklađenosti rješenja s važećim prostornim planom nadležnog područja (npr. Izjava ovlaštenog projektanta o usklađenosti s prostornim planom.   

· dokaz o riješenim imovinsko pravnim poslovima 

- Ispunjenost kriterija dokazuje se uvidom u dokaz o pravu raspolaganja nekretninom odnosno lokacijom na kojoj se projekt provodi (npr. izvadak iz zemljišne knjige, pravo građenja, ugovor o zakupu, koncesija ili drugi odgovarajući pravni akt).  


8. Projekt u trenutku podnošenja projektnog prijedloga nije fizički niti financijski završen; ako je projekt započeo prije podnošenja zahtjeva za financiranje, poštovan je primjenjivi zakonski okvir. 

· Ispunjenost kriterija provjerava se uvidom u Prijavni obrazac- Obrazac 1 i Izjavu prijavitelja – Obrazac 2

9. Projekt ne uključuje aktivnosti koje su bile dio operacije koja je bila predmet premještanja u skladu s člankom 66. ili koja bi predstavljala premještanje proizvodne aktivnosti u skladu s člankom 65. stavkom 1. točkom  (a) Uredbe 2021/1060. 

· Ispunjenost kriterija provjerava se uvidom u Izjavu prijavitelja – Obrazac 2

10. Projekt nije izravno zahvaćen obrazloženim mišljenjem Komisije u pogledu povrede u skladu s člankom 258. UFEU-a kojom se ugrožava zakonitost i pravilnost rashoda ili uspješnost operacija. 

· Ispunjenost kriterija provjerava se uvidom u Izjavu prijavitelja – Obrazac 2

11. Projekt poštuje načelo nekumulativnosti, odnosno ne predstavlja dvostruko financiranje. 

· Ispunjenost kriterija provjerava se uvidom u Izjavu prijavitelja – Obrazac 2


12. Projekt je u skladu sa zakonodavnim zahtjevima u pogledu osiguravanja pristupačnosti osobama s invaliditetom, osiguravanja rodne ravnopravnosti i uzimanja u obzir Povelje Europske unije o temeljnim pravima. 

· Ispunjenost kriterija provjerava se uvidom u Izjavu prijavitelja – Obrazac 2 da će poštivati načela Povelje Europske unije o temeljnim pravima i Konvencije Ujedinjenih naroda o pravima osoba s invaliditetom u okviru projekta. 

13. Projekt uzima u obzir načelo održivog razvoja te politike Unije o okolišu u skladu s člankom 11. i člankom 191. stavkom 1. UFEU-a , uključujući da je operacija (projekt) ulaganja u infrastrukturu čiji je očekivani životni vijek najmanje pet godina otporan na klimatske promjene: 

a) Minimalno neutralnost u odnosu na ciljeve politike EU: očuvanje, zaštita i poboljšanje kvalitete okoliša; zaštita ljudskog zdravlja; razborito i racionalno korištenje prirodnih bogatstava; promicanje mjera na međunarodnoj razini za rješavanje regionalnih, odnosno svjetskih problema okoliša, a osobito borbi protiv klimatskih promjena.
- Ispunjenost kriterija provjerava se uvidom u Izjavu prijavitelja – Obrazac 2

b) Projekt je usklađen s načelom „ne nanosi bitnu štetu“ iz članka 9. stavka 4. Uredbe (EU) 2021/1060 za Specifični cilj 2.3. PKK u dijelu proizvodnje vodika na način da: 
- prijavitelj dužan osigurati uspostavu odgovarajućih mjera za gospodarenje i minimalizaciju otpada, kao i upotrebu materijala u skladu sa zaključcima BREF-a o NRT-ima za rafiniranje mineralnog ulja i plina[footnoteRef:6].  [6:  https://bureau-industrial-transformation.jrc.ec.europa.eu/reference/refining-mineral-oil-and-gas-0] 

- prijavitelj je dužan dostaviti Rješenje nadležnog tijela o provedenom postupku ocjene prihvatljivosti zahvata na ekološku mrežu[footnoteRef:7] (pdf format) ili mišljenje nadležnog tijela da za projekt nije potrebno provoditi ocjenu prihvatljivosti za ekološku mrežu  [7:  Ako je postupak ocjene prihvatljivosti zahvata za ekološku mrežu proveden u objedinjenom postupku s postupkom ocjene o potrebi procjene ili postupkom procjene utjecaja zahvata na okoliš, potrebno je dostaviti samo Rješenje pod točkom 14.] 

- Ispunjenost kriterija provjerava se uvidom u Izjavu prijavitelja – Obrazac 2 i 	dostavljeno Rješenje ili mišljenje 

c) Projekt osigurava da su ulaganja u infrastrukturu čiji je očekivani životni vijek najmanje pet godina otporna na klimatske promjene (climate proofing)
- Ispunjenost kriterija provjerava se uvidom u dostavljenu Procjenu otpornosti na klimatske promjene 

d) projekt  uključuje da se za proizvodnju zelenog vodika koristi električna energija dobivena iz obnovljivih izvora 
- Ispunjenost kriterija provjerava se uvidom u Izjavu prijavitelja – Obrazac 2 i dokazom da je energija koju se koristi u radu elektrolizatora za proizvodnju zelenog vodika dobivena iz obnovljivih izvora (jamstvo podrijetla, pismo namjere ili dugoročni ugovor o kupnji s proizvođačem OIE, vlastita proizvodnja ili ugovor između Prijavitelja i tvrtke (poduzetnika) osnivača Prijavitelja  o proizvodnju električne energije iz obnovljivih izvora u vlasništvu tvrtke (poduzetnika) osnivača Prijavitelja ). 

14. Projekt obuhvaćen područjem primjene Direktive 2011/92/EU Europskog parlamenta i Vijeća je predmet procjene utjecaja na okoliš ili postupku provjere te da je propisno uzeta u obzir procjena alternativnih rješenja na temelju zahtjeva te direktive. 

Rješenje nadležnog tijela o provedenom postupku procjene utjecaja zahvata na okoliš (PUO) /ocjene o potrebi procjene utjecaja zahvata na okoliš (OPUO); i Elaborat zaštite okoliša ukoliko je obvezan za zahvat  
ili
mišljenje nadležnog tijela da za zahvat nije potrebno provesti PUO/OPUO 
· Ispunjenost kriterija dokazuje se Rješenjem nadležnog tijela ili mišljenjem nadležnog tijela.

15. Planirani troškovi/izdaci projekta su u skladu s primjenjivim Pravilima o prihvatljivosti troškova/izdataka i dodatnim uvjetima za prihvatljivost troškova/izdataka primjenjivima na predmetnu dodjelu

Kriterij se odnosi na provjeru usklađenosti predviđenih troškova s listom prihvatljivih troškova iz poglavlja 5. ovih Uputa.
· Ispunjenost kriterija se provjerava uvidom u Prijavni obrazac – Obrazac 1 i Troškovnik s referencama – Obrazac 3 u podfazi provjere prihvatljivosti troškova

16. Svrha i predmet projekta su u skladu sa svrhom i predmetom Poziva
- Ispunjenost kriterija se provjerava uvidom u Prijavni obrazac - Obrazac 1;

17. Projekt se provodi na prihvatljivom zemljopisnom području (u potpunosti na teritoriju Republike Hrvatske)
- Ispunjenost kriterija se provjerava uvidom u Prijavni obrazac – Obrazac 1

18.Tražena bespovratna sredstava za Projekt u skladu su s najvišim i najnižim  dopuštenim iznosom bespovratnih sredstava, s maksimalnim propisanim intenzitetom potpore (najvišim postotkom) prema veličini poduzeća te usklađena s Programom državnih potpora

· Ispunjenost kriterija se provjerava uvidom u Prijavni obrazac – Obrazac 1, Izjavu o korištenim potporama – Obrazac 5 i Skupnu izjavu prijavitelja – Obrazac 4; 

19. Projektni prijedlog se odnosi isključivo na ulaganja u ugradnju novih kapaciteta elektrolizatora, dakle ne na poboljšanje postojećih kapaciteta elektrolizatora 
- Ispunjenost kriterija se provjerava uvidom u Prijavni obrazac - Obrazac 1;

20. Projekt se, na način opisan u projektnom prijedlogu, ne bi mogao provesti bez potpore iz Programa (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom Programa osigurava  se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta)

    - Ispunjenost kriterija provjerava se uvidom u Izjavu prijavitelja – Obrazac 2




4. [bookmark: bookmark15][bookmark: _Toc234868994][bookmark: _Toc452468698][bookmark: _Toc2260421]Prihvatljivost aktivnosti

Prihvatljive aktivnosti operacije/projekta:
1. izrada projektne dokumentacije
2. građevinski, elektrotehnički i strojarski radovi za elektrolizator i prateću opremu nužnu za njegovo nesmetano funkcioniranje
3. nabava i ugradnja opreme i potrebnih programa za elektrolizator i prateću opremu nužnu za njegovo nesmetano funkcioniranje
4. skladištenje obnovljivog vodika – sustav za pročišćavanje i sušenje; kompresorska stanica; skladišni kapaciteti (rezervoari)
5. stručni nadzor
6. upravljanje projektom i administracija
7. promidžba i vidljivost (aktivnost u skladu sa sažetim prikazom obveza korisnika po pitanju komunikacije / vidljivosti, https://eufondovi.gov.hr/komunikacija-informiranje-i-vidljivost-eu-projekata-u-razdoblju-2021-2027/) 
8. aktivnosti vezane uz provedbu horizontalnih načela.


[bookmark: _Toc2260425]Neprihvatljive aktivnosti 
· Ulaganje u obnovljive izvore energije za proizvodnju električne energije u sklopu proizvodnje elektrolizatora


5. [bookmark: _Toc452468702][bookmark: _Toc2260426][bookmark: _Toc234868995]Opći zahtjevi koji se odnose na prihvatljivost troškova operacije/projekta

Proračun operacije/projekta treba biti realan i potreban za postizanje očekivanih rezultata, a iskazane cijene trebaju odgovarati tržišnim cijenama. Detaljna pravila prihvatljivosti troškova koja se odnose na ovaj Poziv opisana su niže. 
Da bi bili prihvatljivi troškovi moraju nastati u svrhu provedbe operacije/projekta i biti plaćeni u provedbi operacije/projekta, moraju nastati kod korisnika i plaća ih korisnik. 
Trošak mora nastati u razdoblju provedbe i nastati i biti plaćen u razdoblju prihvatljivosti troškova/izdataka da bi bio prihvatljiv za financiranje. Trošak mora nastati u razdoblju provedbe projekta, najranije 1. siječnja 2021. godine, a inicijalno najkasnije do 31. prosinca 2029. godine, pri čemu skrećemo pažnju na obaveze/pravila oko učinka poticaja iz poglavlja 1. ovih Uputa. 

Razdoblje provedbe projekta u okviru Poziva bit će jasno definirano u Ugovoru o dodjeli bespovratnih sredstava (Prilog 1. ovog Poziva). 

Prijavitelj je obvezan dostaviti proračun svih planiranih troškova potrebnih za realizaciju operacije/projekta, pri čemu proračun mora obuhvatiti troškove koji nastaju nakon potpisivanja Ugovora o dodjeli bespovratnih sredstava i troškove koji su nastali i prije tog trenutka. Neprihvatljivi troškovi se navode zasebno u proračunu operacije/projekta i ne financiraju se sredstvima ovog Poziva. 

Troškovi iskazani u proračunu projekta moraju biti utemeljeni na tržišnim cijenama u trenutku podnošenja projektnog prijedloga i/ili u trenutku pokretanja postupka nabave (u slučaju retroaktivno prihvatljivih troškova), odnosno realni i usmjereni na učinkovito i efikasno korištenje sredstava, a prijavitelj navedeno dokazuje dostavljanjem troškovnika s referencama (Obrazac 3) temeljem kojih su procijenjeni troškovi projektnog prijedloga (odnosi se na popratnu dokumentaciju  - izvore) na osnovu kojih se ocjenjuje utemeljenost troškova (projektantski troškovnik, ispitivanje tržišta, usporedba sa sličnim projektima, prethodni projekti Prijavitelja i sl).

Prihvatljivosti troškova procjenjuje se u skladu s člancima 20.,  25.,  63. - 67. Uredbe (EU) 2021/1060. Iznimka se odnosi na primjenu članka 63. stavka 4. s obzirom na to da se cijeli projektni prijedlog mora provesti unutar RH.

Neprihvatljivi troškovi navedeni su u člancima 64. i 66. Uredbe (EU) 2021/1060, članku 5. stavku 2. i 6., članku 7. stavcima 1. točkama  a) - h) i stavku 5. Uredbe (EU) 2021/1058.

Prihvatljivi troškovi u skladu s ovim Pozivom, a koji proizlaze iz (pojedinog) projekta u okviru (pojedinog) projekta mogu se potraživati do datuma utvrđenog Općim uvjetima Ugovora (Prilog 1.2.)
[bookmark: _Toc2260428]
Neprihvatljivi troškovi:
Neprihvatljivi troškovi navedeni su u člancima 64. i 66. Uredbe (EU) 2021/1060, članku 5. stavku 2. i 6., članku 7. stavcima 1. točkama  a) - h) i stavku 5. Uredbe (EU) 2021/1058.
· Kamata na dug
· Kupnja zemljišta
· Porez na dodanu vrijednost (PDV) ako se može osigurati njegov povrat u okviru nacionalnog zakonodavstva o PDV-u
· Troškovi nastali zbog premještanja
· Razgradnja ili izgradnja nuklearnih elektrana
· Proizvodnja, prerada i stavljanje na tržište duhana i duhanskih proizvoda
· Trošak povezan s prekomorskim zemljama i područjima
· Ulaganja radi postizanja smanjenja emisija stakleničkih plinova iz aktivnosti koje su navedene u Prilogu I. Direktivi 2003/87/EZ
· Troškovi povezani s poduzetnicima u teškoćama, kako su definirani u članku 2. točki 18. Uredbe (EU) br. 651/2014
· Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti
· Troškovi amortizacije za koje nije izvršeno plaćanje za koje postoje računi
· Financiranje prihvatljivih izravnih troškova uz primjenu paušalne stope
· Trošak izračunat primjenom jediničnih troškova ili jednokratnih iznosa ili paušalnih stopa ili kombinacijom  ranije navedenih oblika i oblika iz članka 53. stavka 1. točke (a) Uredbe (EU) 2021/1060
· Neizravni troškovi
· Izravni troškovi osoblja Prijavitelja
· Potpora lokalnom razvoju pod vodstvom lokalne zajednice 
· Trošak koji ispunjava uvjete za potporu iz ESF+
· Financiranje obrtnog kapitala za MSP
· Ulaganja povezana s proizvodnjom, preradom, prijevozom, distribucijom, skladištenjem ili izgaranjem fosilnih goriva osim ulaganja u čista vozila, kako su definirana u Direktivi 2009/33/EZ i Direktivi 2019/1161 /EZ o izmjeni Direktive 2009/33/EZ Europskog parlamenta i Vijeća, za javne namjene
· Ulaganja u infrastrukturu zračnih luka
· Ulaganja u zbrinjavanje otpada na odlagališta
· Ulaganja u povećanje kapaciteta postrojenja za obradu preostalog otpada
· Ulaganje u stanovanje
· Kupnja rabljene opreme
· Kupnja vozila koja se koriste u svrhu upravljanja projektom
· Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu, nadoknade troškova, otpremnine, potpore i nagrade radnicima
· Kazne, financijske globe, troškovi povezani s predstečajem, stečajem ili likvidacijom
· Troškovi sudskih i izvansudskih sporova
· Gubici zbog fluktuacija valutnih tečaja i provizija na valutni tečaj
· Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak
· Faktoring i troškovi faktoringa 
· Ustup i zalog
· Leasing
· Troškovi povezani s računovodstvenim uslugama i uslugama revizije u okviru projekta, koju nabavlja korisnik
· Trošak jamstva koje izdaje banka ili druga financijska institucija
· Troškovi nastali kao posljedica redovitih aktivnosti Korisnika (uključujući ulaganja u
redovito ili izvanredno održavanje infrastrukturnih objekata ili opreme)




	[bookmark: _Hlk198710379]Napomena: Prijavitelj je dužan dostaviti proračun svih prihvatljivih troškova potrebnih za realizaciju projekta. Neprihvatljive troškove Prijavitelj navodi zasebno u proračunu projekta. Ukupan iznos prema izvoru sredstava upisuje se u sažetak proračuna Prijavnog obrasca. Prihvatljivi i neprihvatljivi troškovi čine ukupnu vrijednost projekta. Iznos sufinanciranja odnosi se samo na prihvatljive troškove projekta. Neprihvatljive troškove snosi Prijavitelj/Korisnik.



Prihvatljivi troškovi su sljedeći:

1. Izrada projektne dokumentacije
· idejni projekt,
· glavni projekt,
· tehničke specifikacije,
· dokumentaciju za ishođenje dozvola,
· dokumentaciju procjene utjecaja na okoliš

2. Izvedba radova
2.1. Prihvatljivi su radovi potrebni za pripremu lokacije i izgradnju infrastrukture za proizvodnju i skladištenje obnovljivog vodika, uključujući:
· građevinske radove,
· pripremu lokacije,
· elektroenergetsku, plinsku i vodovodnu infrastrukturu,
· elektrotehničke radove,
· sigurnosne i kontrolne sustave.
2.2. Instalacija elektrolizatora
· građevinski radovi i priprema lokacije,
· elektroenergetska, plinska i vodovodna infrastruktura,
· elektrotehnički radovi,
· sigurnosni i kontrolni sustavi.

3. Skladištenje obnovljivog vodika
· sustave za pročišćavanje i sušenje vodika,
· kompresorske stanice,
· skladišne kapacitete (rezervoare).

4. Nabava i ugradnja opreme i potrebnih programa za elektrolizator i za skladištenje obnovljivog vodika

5. Stručni nadzor nad izvedbom radova, instalacijom opreme i infrastrukture

6. Upravljanje projektom, uključujući administrativne, organizacijske i koordinacijske poslove potrebne za provedbu projekta

7. Promidžba i vidljivost
· Izrada privremene informacijske ploče, trajna ploča ili pano, naljepnice  
· Izrada vizualnog identiteta projekta 
· Izrade promotivnih materijala 
· Organiziranje komunikacijskih događaja / konferencije projekta  
· Usluga priopćenja ili konferencije za medije, izrada web stranice, od čega su trajna ploča ili pano i naljepnice obvezni  
· Mjere za medijsku i druge oblike promidžbe rezultata projekata a s ciljem upoznavanja javnosti s projektom

8. Troškovi povezani s provedbom horizontalnih načela

6. [bookmark: _Toc234868996]Horizontalna načela

Usklađenost i doprinos horizontalnim načelima osigurava se kroz relevantne kriterije prihvatljivosti i odabira.

Uvjeti iz članka 73. stavka 1 i 2 te čl. 9. Uredbe 1606/2021 osigurani su putem primjene kriterija prihvatljivosti kojima se osigurava usklađenost sa zakonodavnim propisima (neutralan utjecaj)
kao preduvjet za prijavu projekta.

Prijavitelj je dužan podnijeti izjavu (Izjava prijavitelja, Obrazac 2. Poziva) o poštivanju Povelje
Europske unije o temeljnim pravima i Konvencije Ujedinjenih naroda o pravima osoba s invaliditetom u okviru projekta te izjavu da je projekt usklađen sa zakonodavnim zahtjevima u pogledu osiguranja pristupačnosti osobama s invaliditetom, osiguravanja rodne ravnopravnosti i uzimanja u obzir Povelje Europske unije o temeljnim pravima. 

Prijavitelji su obvezni pridržavati se zakonskih odredbi koje uključuju obvezne zahtjeve pri provedbi horizontalnih načela, odnosno doprinosa nediskriminaciji, rodnoj ravnopravnosti, integraciji osoba s invaliditetom i promicanju temeljenih prava i ciljeva održiva razvoja.

Nadalje dodatni doprinos (pozitivan utjecaj) horizontalnim načelima integriran je u kriterije
odabira odnosno valorizira ulaganja/aktivnosti povezanih s horizontalnim načelima u sklopu projektnih prijedloga.

Prijavitelji mogu na razini projektnih prijedloga osmisliti aktivnosti koje promiču jednake mogućnosti i socijalnu uključenost  o čemu je potrebno pružiti informaciju u odgovarajućem dijelu Prijavnog obrasca i projektnoj dokumentaciji.

U popisu prihvatljivih aktivnosti navedene su aktivnosti i troškovi povezani s horizontalnim
načelima čije je financiranje moguće uključiti u projektni prijedlog.

Prijedloge mjera za promicanje horizontalnih načela donosimo u nastavku Uputa. Predložene su mjere općenitog karaktera te ih prijavitelj mora prilagoditi svojem projektu i definirati konkretne aktivnosti ako želi ostvariti dodatne bodove u sklopu ovih kriterija. 

Predložene dodatne mjere/aktivnosti moraju biti mjerljive, jasno opisane, s jasnim sadržajem i definiranim ciljanim skupinama. Prijavitelj je dužan u prijavi navesti broj i naziv identificiranih mjera/aktivnosti. 

Primjeri aktivnosti za promicanje pristupačnosti i integracije osoba s invaliditetom:

- unapređenje pristupačnosti – izvođenje elemenata pristupačnosti povrh obveza propisanih u  općem kriteriju prihvatljivosti, 
- korištenje tekstova u obliku lakom za čitanje ( easy to read format)
- postavljanje informativnih i orijentacijskih oznaka na Brailleovu pismu i/ili audio
vodiča u prostoru,
- postavljanje informacijskog zaslona,
- izrada i primjena digitalnih rješenja koja omogućuju informacijsko-komunikacijsku
pristupačnost za osobe s invaliditetom,
- izvedba vizualnih alarma (svjetlosna signalizacija za požar i uzbune).

Primjeri aktivnosti za promicanje jednakih mogućnosti i socijalne uključenosti, nediskriminacije i ravnopravnosti spolova:

- osigurati jednak pristup informacijama i pravodobno informiranje stanovnika o poticanju proizvodnje i upotrebe čiste i učinkovite energije (potrebno je navesti na koji način, npr. organiziranjem sastanaka ili letcima ili objavama na društvenim mrežama i sl.),
- uključivanje građana kroz javna savjetovanja i participativne radionice
- inkluzivne kampanje informiranja o prednostima čiste energije dostupne na više jezika i u pristupačnim formatima.
- inkluzivni edukativni programi o obnovljivim izvorima energije i korištenju vodika u obrazovnim ustanovama, te za osobe starije životne dobi
- inkluzivni edukativni program o tehnološkim i sigurnosnim aspektima projekta   

[bookmark: _Toc2260432]Održivi razvoj

Obavezni doprinos odnosno usklađenost projekta s načelom održivog razvoja predviđa se kroz izradu procjene otpornosti na klimatske promjene (ako je primjenjivo), obavezu poštivanja načela „ne čini značajnu štetu“ te poštivanje zakonodavnih obaveza u pogledu procjene utjecaja na okoliš i/ili ocjene prihvatljivosti za ekološku mrežu.
Dodatni doprinos će se procjenjivati na temelju doprinosa smanjenju emisija stakleničkih plinova te aktivnostima u vezi popularizacije korištenja vodika.
Metodologija za određivanje financijskih ispravaka u slučaju nepoštivanja horizontalnih načela 

U slučaju nepoštivanja horizontalnih načela, odnosno neostvarenja doprinosa (potpunog ili djelomičnog) horizontalnim načelima koji je vrednovan tijekom postupka odabira projekta (dodjele bespovratnih sredstava), primjenjuje se stopa financijskog ispravka od 5% (u slučaju djelomičnog ostvarenja), odnosno 10% (u slučaju potpunog neostvarenja) od iznosa isplaćenih bespovratnih sredstva. 

U slučaju utvrđenog nepoštivanja horizontalnih načela, odnosno neusklađenosti s minimalnim zahtjevima u pogledu horizontalnih načela tj. poštivanja zakonodavnih uvjeta (neutralni utjecaj) financijska korekcija određuje se u 100% iznosu povrata sredstava. Nadležna tijela (UT, PT 1 i PT 2) mogu donijeti odluku o nepostojanju okolnosti za primjenu financijske korekcije ili pak odluku o umanjenju financijske korekcije, uzimajući u obzir specifične okolnosti (popis okolnosti naveden je u tablici „4. Korak: provjera mogućnosti smanjenja korekcije“ Metodologije za određivanje financijskih ispravaka zbog neostvarenja  pokazatelja, međutim postoci umanjenja u navedenoj tablici nisu primjenjivi na financijske ispravke u slučaju nepoštivanja horizontalnih načela).

7. [bookmark: _Toc128743235][bookmark: _Toc129694567][bookmark: _Toc234868997]Podnošenje projektnog  prijedloga

[bookmark: _Hlk43408964]Projektni prijedlog, odnosno sva dokumentacija zahtijevana ovim Uputama izrađuje se na hrvatskom jeziku i latiničnom pismu

Projektni prijedlog se podnosi Ministarstvu gospodarstva, , putem informacijskog sustava eKohezija https://ekohezija.gov.hr/.

	UPUTA
Dokumentacija koja mora sadržavati potpis prijavitelja, dostavlja se kao sken izvornika, ovjerena potpisom ovlaštene osobe za zastupanje, ili kao datoteka u .pdf formatu ovjerena kvalificiranim elektroničkim potpisom ovlaštene osobe za zastupanje. Osoba ovlaštena za zastupanje je osoba koja je ovlaštena za zastupanje po zakonu, osoba koja je kao takva navedena u odgovarajućem javnom registru, ili u slučaju ako se ovlaštenje odnosi samo na određenu osobu, ovlaštena osoba je ona kojoj je dano posebno ovlaštenje. Pečat obvezno koriste osobe koje su ga po propisima Republike Hrvatske obvezne koristiti u svom poslovanju i radu.   






Tablica 2. 
	[bookmark: _Hlk180480485]DOKUMENTACIJA:
	Obvezno
DA/NE

	1. Prijavni obrazac  – Obrazac 1 (popunjava se elektronički u informacijskom sustavu)
	DA

	2. [bookmark: _Hlk210399078]Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele – Obrazac 2 (pdf format)
	DA

	3. Izjava o korištenim potporama – Obrazac 5 (pdf format)
	DA

	4. Skupna izjava prijavitelja – Obrazac 4 (pdf format)
	DA

	5. Troškovnik s referencama – Obrazac 3 (xls format)
	DA

	6. Izvadak iz sudskog ili obrtnog registra (U slučaju prijavitelja koji ima poslovni nastan u RH u trenutku podnošenja projektnog prijedloga) 
	Ako je primjenjivo

	7. Izvod iz sudskog, obrtnog ili drugog odgovarajućeg registra države sjedišta prijavitelja ili važeći jednakovrijedni dokument koji je izdalo nadležno tijelo u državi sjedišta prijavitelja (U slučaju prijavitelja koji nema poslovni nastan u RH u trenutku podnošenja projektnog prijedloga)
	Ako je primjenjivo

	8. Idejno rješenje projekta i dokaz usklađenosti rješenja s važećim prostornim planom nadležnog područja (npr. Izjava ovlaštenog projektanta o usklađenosti s prostornim planom) 
	DA

	9. Procjena otpornosti na klimatske promjene 
	DA

	10. [bookmark: _Hlk181969487]Rješenje nadležnog tijela o provedenom postupku procjene utjecaja zahvata na okoliš (PUO) /ocjene o potrebi procjene utjecaja zahvata na okoliš (OPUO); i Elaborat zaštite okoliša ukoliko je obvezan za zahvat  
ili
mišljenje nadležnog tijela da za zahvat nije potrebno provesti PUO/OPUO 
	DA

	11. Rješenje nadležnog tijela o provedenom postupku ocjene prihvatljivosti zahvata na ekološku mrežu[footnoteRef:8] (pdf format) [8:  Ako je postupak ocjene prihvatljivosti zahvata za ekološku mrežu proveden u objedinjenom postupku s postupkom ocjene o potrebi procjene ili postupkom procjene utjecaja zahvata na okoliš, potrebno je dostaviti samo Rješenje pod točkom 10.] 

ili
mišljenje nadležnog tijela da za projekt nije potrebno provoditi ocjenu prihvatljivosti za ekološku mrežu 
	DA

	12. Izvadak iz registra stvarnih vlasnika prijavitelja  koji ne može biti stariji od deset dana, uzimajući u obzir datum podnošenja projektnog prijedloga (u elektronskom obliku ili kao sken tiskanog oblika (ovisno o tome je li ishođen putem web aplikacije za upis stvarnih vlasnika ili u FINA poslovnici)
	Ako je primjenjivo

	13. Dokaz o pravu raspolaganja nekretninom odnosno lokacijom na kojoj se projekt provodi (npr. izvadak iz zemljišne knjige, pravo građenja, ugovor o zakupu, koncesija ili drugi odgovarajući pravni akt)
	DA

	14. Dokaz da je energija koju se koristi u radu elektrolizatora za proizvodnju zelenog vodika dobivena iz obnovljivih izvora (jamstvo podrijetla, pismo namjere ili dugoročni ugovor o kupnji s proizvođačem OIE,  vlastita proizvodnja ili ugovor između Prijavitelje i tvrtke (poduzetnika) osnivača Prijavitelja  proizvodnju električne energije iz obnovljivih izvora u vlasništvu tvrtke (poduzetnika) osnivača Prijavitelja).
	DA

	15. Pismo namjere, predugovor ili ugovor o distribuciji proizvedenog vodika
	Ako je primjenjivo

	16. Sporazum sa znanstveno – obrazovnom institucijom o uključivanju doktoranada, istraživača i studenata u projekt
	Ako je primjenjivo

	17. Izvješće ovlaštenog neovisnog certifikatora (za verifikaciju razine smanjenja emisija CO2)
	Ako je primjenjivo

	18. Financijska analiza (kako je navedeno u kriteriju prihvatljivosti br. 5., u točki 3. Uputa za prijavitelje)  
	Obavezno 

	19. Dokumenti kojima se dokazuje da prijavitelj ima vlasništvo nad postrojenjem za proizvodnju električne energije iz obnovljivih izvora energije: Glavni projekt postrojenja za proizvodnju električne energije iz obnovljivih izvora; za postrojenja koja već proizvode energiju ugovor o priključenju ili ugovor između Prijavitelja i tvrtke (poduzetnika) osnivača Prijavitelja  o proizvodnju električne energije iz obnovljivih izvora u vlasništvu tvrtke (poduzetnika) osnivača Prijavitelja. 
	
Ako je primjenjivo





8. [bookmark: _Toc234868998]Pitanja i odgovori

Potencijalni prijavitelji imaju pravo postavljati pitanja vezana uz Poziv i to kontinuirano od trenutka objave poziva, a najkasnije četrnaest (14) dana prije isteka roka za podnošenje projektnih prijedloga. Neće se odgovarati na pitanja koja prejudiciraju zaključak o prihvatljivosti pojedinog prijavitelja/projekta, odnosno troškova i aktivnosti u okviru konkretne operacije/projekta. Odgovor na pojedino pitanje može u svojoj cjelini i djelomično sadržavati jasne i nedvosmislene reference na odgovor na drugo pitanje. 

Odgovori se objavljuju na portalu EU fondovi: https://eufondovi.gov.hr/ u roku sedam (7) radnih dana od dana zaprimanja pitanja, a svakako najkasnije sedam dana prije isteka roka za podnošenje projektnih prijedloga. Postavljeno pitanje treba sadržavati jasnu referencu na Poziv. Pitanja se postavljaju putem adrese elektroničke pošte: pitanja.energetikapkk@mingo.hr.  
Informativne radionice održavat će se tijekom trajanja Poziva, a datum i vrijeme bit će objavljeni najmanje 10 (deset) dana prije planiranog dana održavanja na mrežnoj stranici PT-a 1 https://mingo.gov.hr/ i na portalu  EU fondovi: https://eufondovi.gov.hr/.


9. [bookmark: _Toc234868999]Objava rezultata Poziva
[bookmark: _Toc2260438]
Popis projekata koji su odabrani za financiranje u okviru Poziva objavljuje se na internetskoj stranici Upravljačkog tijela https://eufondovi.gov.hr/ u roku određenom u stavku 3. članka 49. Uredbe 2021/1060. 












[bookmark: _POSTUPAK_DODJELE]
10. [bookmark: _Toc234869000][bookmark: _Toc2260440][bookmark: _Toc452468706]Postupak odabira operacija/projekata 


Postupak dodjele provodi: Ministarstvo gospodarstva 
[bookmark: _Hlk61258837]Postupak dodjele traje: 120 dana. 

U rok od 120 dana ne uračunava se rok mirovanja koji obuhvaća razdoblje unutar kojeg se Prijavitelju dostavlja pisana obavijest o statusu projektnog prijedloga ili odluka o financiranju  te rok unutar kojeg Prijavitelj može podnijeti prigovor.

Postupak dodjele provodi se kroz jednu objedinjenu fazu provedbom sljedećih aktivnosti: 
1. Administrativna provjera i provjera prihvatljivosti (prijavitelja/projekta/aktivnosti) 
2. Ocjenjivanje kvalitete 
3. Provjera prihvatljivosti troškova i 
4. Završetak postupka dodjele i Odluka o financiranju.

Postupak dodjele se provodi primjenom sljedećih obrazaca odnosno kontrolnih listi na temelju
kojih se obavljaju provjere:
- Prilog 2.1. Obrazac za administrativnu provjeru i provjeru prihvatljivosti
- Prilog 2.2. Obrazac za ocjenjivanje kvalitete
- Prilog 2.3 Kontrolna lista za provjeru prihvatljivosti troškova

Postupak dodjele započinje zaprimanjem prvog projektnog prijedloga, a rok za podnošenje projektnih prijedloga ističe danom u kojem je utvrđeno da je za financiranje odabran projektni prijedlog kojim se iscrpljuju raspoloživa financijska sredstva Poziva, a najkasnije do 21. srpnja  2027. godine.  

Projektni prijedlozi se obrađuju i ocjenjuju prema redoslijedu po kojem su predani, a istim redoslijedom se i dodjeljuju Odluke o financiranju, ovisno o ishodu vrednovanja projektnih prijedloga, do iskorištenja raspoložive alokacije predmetnog Poziva.  

Odluka o financiranju se može donijeti u odnosu na kasnije zaprimljeni projektni prijedlog, odnosno prigovor podnesen na raniju fazu postupka dodjele i nema suspenzivni učinak. PT1 je u obvezi osigurati sredstva za financiranje projektnog prijedloga onog Prijavitelja koji je povodom prigovora uspio u postupku dodjele. 

Projektni prijedlog koji ne udovoljava uvjetima Poziva isključuje se iz postupka dodjele. 





Postupak dodjele provodi se na sljedeći način: 

1. Administrativna provjera i provjera prihvatljivosti (projektnog prijedloga, Prijavitelja, aktivnosti) 

PT1 provodi administrativnu provjeru i provjeru prihvatljivosti registriranih projektnih prijedloga ispunjavajući Obrazac za administrativnu provjeru i provjeru prihvatljivosti (Prilog 2.1.) za svaki projektni prijedlog. 
 
Cilj predmetne provjere jest provjeriti usklađenost projektnih prijedloga sa zahtjevima i kriterijima prihvatljivosti definiranima u Obrascu za administrativnu provjeru i provjeru prihvatljivosti (Prilog 2.1.), kako bi mogli prijeći u daljnje faze postupka dodjele.  
Ako se tijekom provjere prihvatljivosti projekta i aktivnosti utvrdi da u određenom projektnom prijedlogu jedna ili više aktivnosti nisu prihvatljive, u Obrascu za administrativnu provjeru i provjeru prihvatljivosti za predmetni projektni prijedlog navode se aktivnosti za koje je utvrđeno da su neprihvatljive. Slijedom toga, kvaliteta projektnog prijedloga se ocjenjuje uzimajući u obzir aktivnosti koje su prihvatljive.  
 
Ako projektni prijedlog ne udovoljava zahtjevima iz Obrasca za administrativnu provjeru i provjeru prihvatljivosti (administrativna provjera / provjera prihvatljivosti Prijavitelja / provjera prihvatljivosti projekta i aktivnosti), isključuje se iz daljnjeg postupka dodjele.  

2. Ocjenjivanje kvalitete 

Ocjenjivanje kvalitete projektnog prijedloga izvršit će se sukladno kriterijima odabira utvrđenima u nastavku i Prilogu 2.2 Poziva Obrazac za ocjenjivanje kvalitete.

Tablica 3.
	KRITERIJ ODABIRA
	BODOVI
	IZVOR PROVJERE

	1. Vrijednost za novac koju projekt nudi
	max 30
	

	1.1. Cijena projekta po ugrađenom kW elektrolizatora

Uz maksimalni jedinični trošak elektrolizatora od 1500 eura po kW

≥ 2500 eura po kW – 1 bod
≥ 2000 eura po kW - ≤ 2499 eura po kW – 2 boda
≥ 1500 eura po kW - ≤ 1999 eura po kW – 3 boda
≥ 676 eura po kW - ≤ 1499 eura po kW – 4 boda
≤ 675 eura po kW – 5 bodova

	1.2. Razina učinkovitosti postrojenja, kroz omjer  potrošnje električne energije po kilogramu proizvedenog vodika

≤ 56 kWh/kg H₂  - 5 bodova                                     

> 56 kWh/kg H₂ - 0 bodova                           

Idejno rješenje 

	1.3. Razina doprinosa ispunjavanju cilja Hrvatske strategije za vodik do 2050. godine vezano za ugrađene kapacitete elektrolizatora

Instalirani kapacitet elektrolizatora  
< 500 kW – 0 bodova

Instalirani kapacitet elektrolizatora  
od ≥ 500 kW do < 1 MW - 5 bodova 

Instalirani kapacitet elektrolizatora 
od ≥ 1 MW do < 5 MW - 10 bodova

Instalirani kapacitet elektrolizatora 
od ≥5 MW do < 10 MW - 15 bodova

Instalirani kapacitet elektrolizatora 
od ≥ 10 MW – 20 bodova

	2. Financijska održivost projekta
	max 10
	

	2.1. Osiguranje komercijalne održivost u vidu konkretnog pisma namjere ili ugovora o distribuciji proizvedenog vodika nekom od korisnika

Prijavitelj ima pismo namjere, predugovor ili ugovor o distribuciji proizvedenog vodika – 10 bodova

Prijavitelj nema pismo namjere, predugovor ili ugovor o distribuciji proizvedenog vodika – 0 bodova

Pismo namjere, predugovor ili ugovor o distribuciji proizvedenog vodika

	3. Provedbeni kapaciteti
	max 10
	

	3.1. Uspostavljen projektni tim, odnosno raspoloživi vlastiti kapaciteti za provedbu projekta

Projekt ima uspostavljen tim koji uključuje člana/članove tima koji posjeduje/u iskustvo u radu s visokonaponskim elektroenergetskim sustavima i/ili visokotlačnim procesnim sustavima i/ili u modelima upravljanja pogonom i održavanjem te implementaciji kontrolnih sustava za učinkovito upravljanje i nadzor postrojenja – 10 bodova

Projekt nema uspostavljen tim koji uključuje člana/članove tima koji posjeduje/u iskustvo u radu s visokonaponskim elektroenergetskim sustavima i/ili visokotlačnim procesnim sustavima i/ili u modelima upravljanja pogonom i održavanjem te implementaciji kontrolnih sustava za učinkovito upravljanje i nadzor postrojenja – 0 bodova

	4. Dizajn i zrelost projekta

	max 30
	

	4.1.	Količina proizvedenog vodika na godišnjoj razini
Referentne vrijednosti za izračun su sljedeće:
Specifična proizvodnja: 18 kg H₂/sat po MW elektrolizatora
Godišnji rad: 4.000 – 6.000 sati
Godišnja proizvodnja po 1 MW iznosi:
minimalno: 18 × 4.000 = 72.000 kg H₂/godišnje
maksimalno: 18 × 6.000 = 108.000 kg H₂/godišnje
Bodovna ljestvica
Procijenjena godišnja proizvodnja vodika (kg H₂/godišnje):
· < 72.000                                           - 8 bodova
· ≥ 72.000 – < 108.000                     - 10 bodova
· ≥ 108.000 – < 216.000                   - 12 bodova
· ≥ 216.000 – < 324.000                   - 14 bodova
· ≥ 324.000 – < 432.000                   - 16 bodova
· ≥ 432.000 – < 540.000                   - 18 bodova
· ≥ 540.000 – < 648.000                   - 20 bodova
· ≥ 648.000 – < 756.000                   - 22 boda
· ≥ 756.000                                       - 24 boda

	4.2. Vlastita proizvodnja električne energije (dodatni bodovi za uspostavu vlastite proizvodnje energije iz obnovljivih izvora).

NAPOMENA: Ako je vlastita proizvodnja električne energije iz obnovljivih izvora dio projekta kojeg se prijavljuje, ta aktivnosti je neprihvatljiva aktivnost za financiranje u ovom Pozivu i koristi se isključivo za potrebe ocjenjivanja kvalitete projektne prijave. Potrebno je dokazati da se električnu energiju proizvedenu iz obnovljivih izvora koristi za provedbu ovog projekta. 

Prijavitelj ili tvrtka (poduzetnik) osnivač Prijavitelja ima vlastitu proizvodnju električne energije iz obnovljivih izvora (ili već postoji elektrana ili je ona dio projekta koji se prijavljuje) – 5 bodova

Prijavitelj ili tvrtka (poduzetnik) osnivač Prijavitelja nema vlastitu proizvodnju električne energije iz obnovljivih izvora– 0 bodova

Glavni projekt postrojenja za proizvodnju električne energije iz obnovljivih izvora; za postrojenja koja već proizvode energiju ugovor o priključenju ili ugovor između Prijavitelja i tvrtke (poduzetnik) osnivača Prijavitelja  o proizvodnju električne energije iz obnovljivih izvora u vlasništvu tvrtke (poduzetnik) osnivača Prijavitelja

	4.3.	Suradnja sa znanstveno-obrazovnim institucijama
Uspostavljena suradnja – 1 bod
Nije uspostavljena suradnja – 0 bodova

	Sporazum sa znanstveno – obrazovnom institucijom o uključivanju doktoranada, istraživača i studenata u projekt

	5. Promicanje jednakih mogućnosti i socijalne uključenosti
	max 10
	

	5.1. Procjena promiče li projekt jednake mogućnosti i socijalnu uključenost kroz omogućavanje sudjelovanja građana i lokalne zajednice u edukativnim, informativnim,  savjetodavnim i participativnim aktivnostima povezanima s projektom
Projektni prijedlog uključuje dvije i više mjera kojima se osigurava uključenost građana i lokalne  zajednice u edukativne, informativne, savjetodavne i participativne aktivnosti povezane s projektom 
- 10 bodova

Projektni prijedlog uključuje 1 mjeru kojima se osigurava uključenost građana i lokalne  zajednice u edukativne, informativne, savjetodavne i participativne aktivnosti povezane s projektom 
- 5 bodova

Projektni prijedlog uključuje mjere kojima se osigurava uključenost građana i lokalne  zajednice u edukativne, informativne, savjetodavne i participativne aktivnosti povezane s projektom
- 0 bodova

	6. Promicanje održivog razvoja
	max 10
	

	6.1.	Razina  smanjenja CO2 emisija po proizvedenom kilogramu vodika
Referentne vrijednosti za izračun su sljedeće:
Proizvodnja „sivog vodika“ iz prirodnog plina, a koja iznosi 10 kg CO2e/kg H2.
Predložena metodologija izračuna
Formula
[image: ]
gdje je:
· R = postotak smanjenja emisija CO₂
· EFref = referentna emisija proizvodnje vodika (kgCO₂e/kgH₂)
· EFproj = emisija proizvodnje vodika u projektu (kgCO₂e/kgH₂)

Metodologija za izračun smanjenja emisija CO₂ računa se prema ISO14067. 

Referentna vrijednost je definirana kao:
[image: ]
Bodovna ljestvica
Procijenjeni postotak smanjenja emisija CO₂ u odnosu na referentnu vrijednost od 10 kgCO₂e/kgH₂:
· < 70 %                                    - 0 bodova
· ≥ 70 % i < 80 %                     - 1 bod
· ≥ 80 % i < 85 %                     - 2 boda
· ≥ 85 % i < 90 %                     - 3 boda
· ≥ 90 % i < 95 %                     - 4 boda
· ≥ 95 %                                   - 5 bodova

Izvješće neovisnog certifikatora ovlaštenog za verifikaciju izračuna

	6.2. Dodatne informacijsko – komunikacijske aktivnosti u vezi popularizacije korištenja vodika
Projektni prijedlog uključuje informacijsko – komunikacijske aktivnosti u vezi popularizacije korištenja vodika – 5 bodova

Projektni prijedlog ne uključuje informacijsko – komunikacijske aktivnosti u vezi popularizacije korištenja vodika – 0 bodova

	Bodovni prag (minimalan broj bodova)
	50
	

	UKUPAN BROJ MAKSIMALAN BROJ BODOVA
	100
	




Popis (rang-lista) projektnih prijedloga priprema se po datumu i vremenu podnošenja svakog pojedinog projektnog prijedloga. Da bi bio uvršten na popis (rang-listu), projektni prijedlog mora ostvariti minimalno 50 bodova.




Metodologija ocjenjivanja u slučaju kada se uvodi treći ocjenjivač 

U slučaju kada je projektni prijedlog istodobno ocijenio pozitivno jedan ocjenjivač, a negativno drugi ocjenjivač:

A. Pozitivno odnosno ocjena minimalno iznad bodovnog praga/negativno odnosno ispod bodovnog praga prema ukupnom broju bodova projektnog prijedloga

Nakon što treći ocjenjivač ocijeni projektni prijedlog, utvrđuje se je li treći ocjenjivač ocijenio projektni prijedlog ocjenom (ukupnim brojem bodova) iznad bodovnog praga ili ispod bodovnog praga.

1) Pozitivna ocjena trećeg ocjenjivača odnosno ocjena iznad bodovnog praga

Ukoliko je treći ocjenjivač ocijenio projektni prijedlog ocjenom iznad bodovnog praga nužnog za prolazak tj. pozitivno, zaključuje se da su dva od tri ocjenjivača ocijenila projektni prijedlog iznad bodovnog praga tj. pozitivno. Za taj se projektni prijedlog utvrđuje broj bodova na način da se izračuna prosjek bodova koje su dodijelili ocjenjivači koji su projektni prijedlog ocijenili pozitivno, dok se ocjena ocjenjivača koji je projektni prijedlog ocijenio ispod bodovnog praga tj. negativno ne računa. 

2) Negativna ocjena trećeg ocjenjivača odnosno ocjena ispod bodovnog praga

Ukoliko je treći ocjenjivač ocijenio projektni prijedlog ocjenom ispod bodovnog praga tj. negativno, projektni prijedlog isključuje se iz postupka dodjele bespovratnih sredstava. Za navedeni projektni prijedlog broj bodova utvrđuje se na način da se izračuna prosjek bodova dodijeljenih od dva ocjenjivača koji su projektni prijedlog ocijenili ispod bodovnog praga tj. negativno, dok se ocjena ocjenjivača koji je projektni prijedlog ocijenio iznad bodovnog praga tj. pozitivno ne računa. 

[bookmark: _Hlk174001109]Provjera prihvatljivosti troškova

PT1 provodi provjeru prihvatljivosti troškova projektnih prijedloga ispunjavajući Kontrolnu listu za provjeru prihvatljivosti troškova (Prilog 2.3. Poziva).

Tijekom provjere prihvatljivosti troškova provjerava se i osigurava da su ispunjeni uvjeti za financiranje projektnog prijedloga u skladu s Uredbom (EU) 2021/1060, pravilima za pojedine fondove i PDP te provjerava usklađenost projektnog prijedloga s kriterijima prihvatljivosti troškova određenih u PDP i na način određen u PDP.

Prilikom provjere prihvatljivosti troškova, ako je to potrebno radi osiguravanja da se provede odgovarajući postupak, prethodno će se od prijavitelja zatražiti dodatne informacije, podaci i/ili dokumentacija. Ako prijavitelj ne dostavi zatraženo ili ne dostavi u za to ostavljenom roku, ili pak ne osigura biti ili odbija biti na raspolaganju za komunikaciju u navedenom pogledu, troškovi se smatraju neprihvatljivima i uklanjaju iz proračuna projektnog prijedloga. Ako je to opravdano, i uz obvezu osiguravanja načela jednakog postupanja prema svim prijaviteljima, s prijaviteljem se mogu raspraviti pojedine stavke proračuna (predložene iznose uz pojedinu stavku kao i opravdanost pojedinih stavki proračuna, a posebice ako je potrebno potkrijepiti ili pojasniti okolnosti kojima se opravdava potreba i financijska vrijednost pojedine stavke, ostavljajući mu za navedeno primjereni rok (prema okolnostima slučaja). Ako prijavitelj ne dostavi zatraženo ili ne dostavi u za to ostavljenom roku, ili pak ne osigura biti ili odbija biti na raspolaganju za komunikaciju u navedenom pogledu, troškovi se smatraju neprihvatljivima i uklanjaju iz proračuna projektnog prijedloga.

Ispravci proračuna poduzimaju se u opsegu u kojemu se ne utječe na rezultate prethodnih faza dodjele odnosno kojim se ne mijenjaju aktivnosti za koje je tijekom provjere prihvatljivosti projekta i aktivnosti te ocjene kvalitete utvrđeno da su prihvatljive, opseg i ciljevi predloženog projektnog prijedloga te ne mogu dovesti do povećanja iznosa sredstava koji se dodjeljuju prijavitelju u odnosu na ono što je zahtijevano projektnim prijedlogom.


Završetak postupka dodjele i odluka o financiranja
Prijavitelj se o rezultatima postupka dodjele obavještava a) odlukom o statusu projektnog prijedloga u slučaju neuspješnih prijavitelja, odnosno projektnih prijedloga koji nisu udovoljili svim pretpostavkama (provjerama) unutar postupka odabira ili b) Odlukom o financiranju projektnog prijedloga, u slučaju uspješnih prijavitelja, odnosno projektnih prijedloga koji su udovoljili svim pretpostavkama unutar postupka odabira. 
PT1 temeljem rezultata provedenog postupka dodjele donosi odluku o financiranju projektnog prijedloga. Ako je projektni prijedlog udovoljio svim pretpostavkama faze, odluka o financiranju projektnog prijedloga donosi se nakon provedbe faze, te se sklapa Ugovor.  
 
Ako projektni prijedlog nije udovoljio nekim od pretpostavki unutar faze, ne provode se ostale aktivnosti unutar faze te se Prijavitelja obavještava putem odluke o statusu kako je navedeno.  

U slučaju da se odluka o financiranju ne donese zbog nastupa novih okolnosti, donosi se odluka o obustavljanju donošenja odluke o financiranju. Na navedenu odluku prijavitelj ima pravo izjaviti pravni lijek.

Ako se nakon donošenja odluke o financiranju utvrdi da projektni prijedlog u odnosu na koji je donesena odluka o financiranju ne udovoljava svim uvjetima postupka dodjele, PT 1 će u svako doba ukidanjem staviti izvan snage odluku o financiranju. Na akt kojim se odluka o financiranju ukida prijavitelj ima pravo izjaviti pravni lijek

U slučaju da raspoloživa financijska sredstva poziva nisu iskorištena, ali istovremeno nisu dovoljna za financiranje utvrđenog iznosa prihvatljivih troškova projektnog prijedloga, može se prijavitelju ponuditi povećavanje njegova udjela sufinanciranja. Ako je prijavitelj to u mogućnosti učiniti, za predmetni projektni prijedlog PT 1 donosi odluku o financiranju, nakon što je prijavitelj navedeno i dokazao dostavom izjave o osiguranju vlastitog udjela sufinanciranja. Ako prijavitelj ne osigura, odnosno nije u mogućnosti osigurati dodatna sredstva, o predmetnoj soluciji obavještava se sljedeći prijavitelj na popisu projektnih prijedloga. Navedeno postupanje ne može dovesti do izmjena aktivnosti projektnog prijedloga.

Prije donošenja odluke o financiranju PT1 će provesti i potrebne provjere kako bi utvrdio je li došlo do promjena ili okolnosti koje utječu na pravilnost postupka dodjele i donošenje odluke o financiranju. U tu svrhu prijavitelj će na zahtjev PT1-a dostaviti: a) Potvrdu Porezne uprave  da su prijavitelj i osoba/e ovlaštena/e za zastupanje prijavitelja ispunili obveze plaćanja dospjelih poreznih obveza i obveza za mirovinsko i zdravstveno osiguranje (ili važeći jednakovrijedni dokument koji je izdalo nadležno tijelo u državi sjedišta prijavitelja), ne stariju od dana dostave obavijesti o statusu projektnog prijedloga, b) ažuriranu Izjavu o korištenim potporama (Obrazac 5.) i c) ostalu dokumentaciju na traženje.


Postupak pojašnjavanja tijekom postupka dodjele provodi se uvažavajući načelo jednakog postupanja i razmjernosti. Postupak pojašnjavanja ne bi se trebao provoditi ako zahtijevane aktivnosti nisu razmjerne cilju koji se nastoji postići. PT ima pravo isključiti projektni prijedlog iz postupka dodjele ako potrebni dokumenti/podaci nedostaju, ako nisu potpuni, ili ako na zahtjev nije dostavljeno pojašnjenje unutar zadanog roka.   

Prilikom provjere prihvatljivosti troškova prijavitelj je obvezan na zahtjev PT dostaviti dodatne informacije, podataka i/ili dokumentaciju, te ako ne dostavi zatraženo ili ne dostavi u za to ostavljenom roku, ili pak ne osigura biti ili odbija biti na raspolaganju za komunikaciju u navedenom pogledu, troškovi se smatraju neprihvatljivima i uklanjaju iz proračuna projektnog prijedloga.

Projektni prijedlog koji ne udovoljava uvjetima Poziva isključuje se iz postupka dodjele.






11. [bookmark: _Toc234869001]Povlačenje projektnog prijedloga

Prijavitelj može povući svoj projektni prijedlog iz postupka dodjele do trenutka potpisivanja ugovora putem informacijskog sustava eKohezija. Povlačenje projektnog prijedloga smatra se završetkom postupka dodjele, bez potrebe donošenja posebnog akta. Nakon povlačenja jednog projektnog prijedloga, Prijavitelj može podnijeti novi projektni prijedlog unutar roka za podnošenje projektnih prijedloga predviđenog ovim Pozivom. 

12. [bookmark: _Toc234869002]Sklapanje ugovora 


Po donošenju odluke o financiranju, PT 1 priprema Ugovor o dodjeli bespovratnih sredstava s uspješnim prijaviteljem primjenom obrasca iz Priloga 1. Poziva. Rok za pripremu i potpisivanje ugovora je 45 dana od dana donošenja odluke o financiranju . Rok za pripremu i potpisivanje Ugovora može se produljiti, uz prethodnu suglasnost UT, u opravdanim slučajevima.
[bookmark: _Hlk128661807][bookmark: _Hlk128662264]Prijavitelj je obvezan bez odgađanja, po pozivu PT 1 i u roku koji PT 1 odredi sklopiti ugovor. Ugovor potpisuju  PT 1, PT 2 i prijavitelj (korisnik). Prijavitelju se dostavljaju tri potpisana primjerka koje potpisuje te nakon potpisivanja dostavlja dva primjerka PT 1 i PT 2 (svakom PT po jedan primjerak), a jedan primjerak zadržava za sebe. Ako prijavitelj ne postupi na opisani način, odnosno u zadanom roku, smatra se da je od sklapanja ugovora odustao. Ako je prijavitelj zapirimo izvornike ugovora na potpis te je od sklapanja ugovora odustao, obvezan je iste vratiti PT 1, bez odgađanja.
Potpisivanjem ugovora korisnik potvrđuje da u odnosu na podatke dostavljene u projektnom prijedlogu nisu nastupile okolnosti koje utječu ili mogu utjecati na ispravnost postupka dodjele ili samu dodjelu bespovratnih sredstava (primjerice, da u međuvremenu od podnošenja projektnog prijedloga nije dobio potporu male vrijednosti, ili da nije nastupio stečaj, ili slično) i da su provedbeni kapaciteti korisnika nepromijenjeni.  

Korisnik nema pravo na predujam. 

13. [bookmark: _Toc234869003]Prigovori

Prigovor u postupku odabira operacija/projekata izjavljuje se u skladu sa sljedećim pravilima:
[bookmark: _Hlk122599006]Prijavitelj može na odluku o statusu projektnog prijedloga te odluku o financiranju izjaviti prigovor čelniku Upravljačkog tijela, odnosno ministru regionalnoga razvoja i fondova Europske unije:
1. ako smatra da je tijekom postupka odabira operacija/projekata (postupka dodjele bespovratnih sredstava – u tekstu se rabi termin postupak odabira operacija/projekata) postupanjem ili propuštanjem postupanja nadležnog tijela njegov projektni prijedlog neosnovano isključen iz postupka odabira operacija/projekata 
2. u slučaju kada njegov projektni prijedlog nije isključen iz postupka odabira operacija/projekata, ako smatra da nadležno tijelo tijekom tog postupka nije postupilo u skladu s pravilima poziva. 
U prigovoru se ne mogu iznositi nove činjenice i novi dokazi u odnosu na postupak odabira operacija/projekata.
Prigovor se može izjaviti u roku 15 dana od dana primitka odluke o statusu projektnog prijedloga, odnosno odluke o financiranju.
Prigovor na pojedinu odluku o statusu projektnog prijedloga, odnosno odluku o financiranju ne odgađa postupanje nadležnih tijela po Pozivu te na dodjeljivanje sredstava u okviru Poziva
Prijavitelj se može odreći prava na prigovor u pisanom obliku od dana primitka odluke o statusu projektnog prijedloga, odnosno odluke o financiranju do dana isteka roka za izjavljivanje prigovora.
Prijavitelj može odustati od prigovora sve do otpreme rješenja o prigovoru.
Kad prijavitelj odustane od izjavljenog prigovora, postupak u povodu prigovora obustavit će se rješenjem.
Odricanje ili odustanak od prigovora ne mogu se opozvati.
Rješenje o prigovoru donosi čelnik Upravljačkog tijela, odnosno ministar regionalnoga razvoja i fondova Europske unije u roku 30 dana od dana zaprimanja prigovora, na temelju prijedloga nadležne ustrojstvene jedinice Upravljačkog tijela.
Nadležna ustrojstvena jedinica Upravljačkog tijela može, po potrebi, u postupak rješavanja po izjavljenom prigovoru ili više njih, uključiti i druge osobe, kao što su stručnjaci u određenom području.
[bookmark: _Hlk122599525]O izjavljenom prigovoru u Upravljačkom tijelu rješava nadležna ustrojstvena jedinica koja predlaže odluku o izjavljenom prigovoru čelniku tijela. 
[bookmark: _Hlk170194805]U slučaju kada je Upravljačko tijelo ujedno i korisnik okviru Programa, o izjavljenom prigovoru rješava čelnik tijela, na prijedlog nadležne ustrojstvene jedinice te u tom slučaju on obavlja ulogu sustava Programa (u nastavku teksta se za sve navedene slučajeve (ustrojstvena jedinica Upravljačkog tijela/službena osoba/čelnik tijela) dalje rabi termin Upravljačko tijelo). U ovoj situaciji obavezno se moraju razdvojiti funkcije između korisnika i sustava programa na razini osobe.
U svakom slučaju, osoba koja sudjeluje u postupku rješavanja po izjavljenom prigovoru se izuzima iz postupka ako je:
-	s prijaviteljem, partnerom ili korisnikom (podnositeljem prigovora) ili osobom ovlaštenom za zastupanje prijavitelja ili korisnika u bliskom osobnom odnosu i to srodnik po krvi u uspravnoj liniji, u pobočnoj liniji do četvrtog stupnja zaključno, bračni drug ili srodnik po tazbini do drugog stupnja zaključno, i po prestanku braka
-	prijavitelj, partner ili korisnik, suovlaštenik, suobveznik, ili osoba ovlaštena za zastupanje prijavitelja ili korisnika
-	s prijaviteljem, partnerom, korisnikom ili osobom ovlaštenom za zastupanje prijavitelja, odnosno korisnika u odnosu skrbnika, posvojenika ili posvojitelja.
Upravljačko tijelo ispitat će je li prigovor dopušten, pravodoban i izjavljen od ovlaštene osobe. 
Ako prigovor nije dopušten ili pravodoban ili izjavljen od ovlaštene osobe, odbacit će se rješenjem.
Kad Upravljačko tijelo utvrdi da je prigovor dopušten, pravodoban i izjavljen od ovlaštene osobe, navodi prigovora razmotrit će se te će se ispitati odluka o statusu projektnog prijedloga, odnosno odluka o financiranju koja se prigovorom pobija.
O osnovanosti prigovora rješava se na temelju činjenica utvrđenih u postupku donošenja odluke o statusu projektnog prijedloga, odnosno odluke o financiranju.
Kad Upravljačko tijelo ocijeni da je prigovor osnovan jer u postupku donošenja odluke o statusu projektnog prijedloga, odnosno odluke o financiranju činjenice nisu u potpunosti utvrđene ili su pogrešno utvrđene ili je nadležno tijelo pogrešno primijenilo odredbe poziva ili drugih propisa, Upravljačko tijelo će rješenjem usvojiti prigovor i:
· ukinuti pobijanu odluku o statusu projektnog prijedloga, odnosno odluku o financiranju te će naložiti nadležnom tijelu da ponovno razmotri projektni prijedlog i odluči o njegovom statusu, obrazlažući u kojem dijelu i zbog kojih razloga je postupak potrebno upotpuniti odnosno o kojim je odredbama poziva ili drugih propisa potrebno voditi računa (rješavajući o prigovoru na odluku o statusu projektnog prijedloga, odnosno odluku o financiranju)
· poništiti ako to zahtijeva priroda stvari i posljedice koje nastaju poništenjem.
U rješenju kojim se usvaja prigovor i ukida, odnosno poništava odluka o statusu projektnog prijedloga, umjesto naloga nadležnom tijelu za provođenjem ponovljenog postupka, ili ako je nadležno tijelo Upravljačko tijelo, može se, odnosno utvrditi će se da će odluku o statusu projektnog prijedloga donijeti Upravljačko tijelo. 
Kada se ocijeni da su u postupku donošenja odluke o statusu projektnog prijedloga, odnosno odluke o financiranju činjenice potpuno i pravilno utvrđene te da je nadležno tijelo pravilno primijenilo odredbe poziva ili drugih pravila, rješenjem će se odbiti prigovor kao neosnovan. 
Protiv rješenja čelnika  Upravljačkog tijela o izjavljenom prigovoru može se pokrenuti upravni spor pred nadležnim upravnim sudom.
[bookmark: _Hlk144114400]Prigovor se podnosi putem pošte ili ovlaštenog pružatelja poštanskih usluga na adresu Ministarstvo regionalnoga razvoja i fondova Europske unije, Miramarska cesta 22, Zagreb.
Prigovor se podnosi predajom pismena neposredno u službenom prijamnom uredu Upravljačkog tijela, s potvrdom o zaprimanju, na adresu: Ministarstvo regionalnoga razvoja i fondova Europske unije, Miramarska cesta 22, Zagreb.
Smatra se da je prigovor podnesen u roku ako je prije isteka roka zaprimljen u tijelu kojem je trebao biti predan. Kad je prigovor upućen poštom preporučeno ili predan ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje tijelu kojem je upućeno.
Prigovor se podnosi elektroničkim putem na e-pisarnica@mrrfeu.hr. Ministarstvo regionalnoga razvoja i fondova Europske unije potvrđuje primitak. Prigovor se smatra podnesenim u trenutku kada je zabilježen na poslužitelju za slanje elektroničkih poruka. 

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku odluke na koju se izjavljuje naziv / ime i prezime, OIB te adresu prijavitelja, ime i prezime te adresu osobe po zakonu ili punomoći ovlaštene za zastupanje, OIB, naziv i referentni broj poziva, razloge izjavljivanja prigovora, potpis prijavitelja, ili osobe po zakonu ili punomoći ovlaštene za njihovo zastupanje. Prigovoru mora biti priložena punomoć kao ovlast za zastupanje i dokumentacija kojom se dokazuju navodi iznijeti u prigovoru. 
Ako prigovor sadrži nedostatak koji onemogućuje postupanje po prigovoru, odnosno ako je nerazumljiv ili nepotpun, prijavitelja će se na to upozoriti i odredit će se rok u kojem je nedostatak potrebno otkloniti, uz upozorenje da ako se nedostaci ne otklone, ne otklone u zadanom roku, prigovor se neće uzeti u razmatranje i rješenjem se odbacuje. 
Prijavitelju, u odnosu na kojeg je u postupku odabira operacija/projekata utvrđeno da mu mogu biti dodijeljena bespovratna sredstva,  nadležno tijelo nudi potpisivanje izjave o odricanju od prava na prigovor. Pri tome, prijavitelju će se pojasniti razlozi postojanja takve mogućnosti, posebice prednosti u odnosu na njegova prava (potpisivanje ugovora prije isteka roka mirovanja).  
U skladu s načelom jednakog postupanja, potpisivanje predmetne izjave omogućava se svakom prijavitelju u odnosu na kojega su za navedeno ispunjene pretpostavke.
[bookmark: _Hlk118801430]NAPOMENA: U rok koji je ovim Uputama određen kao rok trajanja Poziva ne uračunava se  rok mirovanja koji obuhvaća razdoblje unutar kojeg se prijavitelju dostavlja odluka o statusu projektnog prijedloga, te rok u kojem prijavitelj može izjaviti prigovor. Ako je prigovor izjavljen, u rok koji je ovim Uputama određen kao rok trajanja Poziva ne uračunava se rok u kojem se po prigovoru rješava. 
ADRESA UPRAVLJAČKOG TIJELA: Ministarstvo regionalnoga razvoja i fondova Europske unije, Miramarska cesta 22, 10 000, Zagreb

14. [bookmark: _Toc234869004]Pritužbe na Fondove

Pritužba na Fondove širi je pojam u odnosu na prigovore te osim prigovora obuhvaća sve ostale pritužbe sukladno članku 69. stavku 7. Uredbe (EU) 2021/1060. Na pritužbe se primjenjuju sljedeća pravila:
[bookmark: _Hlk118801479]O pritužbi na Fondove koja ne predstavlja prigovor u skladu s ovim Pozivom, čelnik tijela, odnosno ministar regionalnoga razvoja i fondova Europske unije donosi rješenje u roku 15 dana od dana zaprimanja pritužbe. Na podnošenje, odnosno zaprimanje pritužbe primjenjuju se odredbe koje se primjenjuju na prigovor. 
Ako se radi o pritužbi koja po sadržaju predstavlja zahtjev za pojašnjenjem, ili je općenito takve naravi da ne zahtjeva donošenje rješenja, čelnik tijela odnosno ministar regionalnoga razvoja i fondova Europske unije rješava na drugi odgovarajući način (primjerice upućivanjem službenog pojašnjenja).
15. [bookmark: _Toc234869005]Zaštita osobnih podataka

[bookmark: _ODREDBE_KOJE_SE]Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka („Narodne novine“,  broj 42/18).
[bookmark: _Hlk132639726]Pravna osnova za obradu osobnih podataka prikupljenih u svrhu prijave i identifikacije, izrade i podnošenja projektnog prijedloga, provedbe postupka dodjele bespovratnih sredstava je sklapanje i izvršavanje ugovora u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.
Kategorije ispitanika:
1. Prijavitelj na postupke dodjele bespovratnih sredstava i korisnik ugovora o dodjeli bespovratnih sredstava
2. Osoba ovlaštena za zastupanje prijavitelja, odnosno korisnika
[bookmark: _Hlk132701477]3. Službena osoba koja obavlja poslove pripreme, praćenja i upravljanja postupcima dodjele bespovratnih sredstava i provedbe ili praćenja ugovora o dodjeli bespovratnih sredstava
4. Osoba koja je posebno ovlaštena za sudjelovanje u pojedinim postupcima dodjele (primjerice vanjski stručnjak)
5. Partneri prijavitelja, odnosno partneri korisnika u postupku dodjele bespovratnih sredstava odnosno odabira operacija/projekata i provedbi ugovora o dodjeli bespovratnih sredstava
6. Osoba ovlaštena za zastupanje partnera prijavitelja, odnosno partnera korisnika
[bookmark: _Hlk132635296][bookmark: _Hlk132635216]7. Osobe koje su u projektnom prijedlogu/prijavi navedene kao sudionici u provedbi projekta, odnosno sudjeluju u provedbi projekta
8. Stvarni vlasnici prijavitelja i partnera prijavitelja i stvarni vlasnici korisnika i partnera korisnika kako su definirani Zakonom o sprječavanju pranja novca i financiranja terorizma  (Narodne novine broj 108/17, 39/19 i 151/22).
Ispitanicima se smatraju i druge osobe kako je to navedeno u obavijesti o obradi osobnih podataka koja se nalazi na sljedećoj poveznici (obavijest pruža detaljniji prikaz obrade osobnih podataka u informacijskom sustavu): https://ekohezija.gov.hr/Mis/Content/Obavijest%20o%20obradi%20osobnih%20podataka%20-%20eKohezija.pdf?v=133477238107080272 
Ne obrađuju se posebne kategorije osobnih podataka, a kategorije osobnih podataka koji se prikupljaju i obrađuju u okviru projektnog prijedloga i operacije/projekta te ugovora o dodjeli bespovratnih sredstava su:
· podaci prijavitelja, odnosno korisnika te partnera prijavitelja, odnosno partnera korisnika
· identifikacijski podaci: ime, prezime, OIB
· kontakt podaci: adresa, adresa e-pošte, broj mobitela, ako je naveden 
· podaci osobe ovlaštene za zastupanje prijavitelja, odnosno korisnika te partnera prijavitelja, odnosno partnera korisnika
· [bookmark: _Hlk132701565]identifikacijski podaci: ime, prezime, OIB
· kontakt podaci: adresa, adresa e-pošte, broj mobitela, ako je naveden 
· ostali podaci kojima se utvrđuje ovlaštenost fizičke osobe za zastupanje, podaci o zaposlenju, radni status te ostali podatci koji su u skladu  Pozivom i ugovorom o dodjeli bespovratnih sredstava neophodni za obavljanje uloge ovlaštene osobe 
· podaci službene osobe koja obavlja poslove pripreme, praćenja i upravljanja postupcima dodjele bespovratnih sredstava i provedbe ili praćenja ugovora o dodjeli bespovratnih sredstava
· [bookmark: _Hlk132701574]identifikacijski podaci: ime, prezime, OIB
· kontakt podaci: adresa e-pošte, broj mobitela, ako je naveden 
· podaci o zaposlenju, radni status te ostali uvjeti neophodni za obavljanje uloge službene osobe 
· podaci osobe koja je posebno ovlaštena za sudjelovanje u pojedinim postupcima dodjele (primjerice vanjski stručnjak)
· identifikacijski podaci: ime, prezime, OIB
· kontakt podaci: adresa, adresa e-pošte, broj mobitela
· podaci o zaposlenju, radni status te ostali uvjeti neophodni za obavljanje radnji u postupcima dodjele 
· podaci osobe koje su u projektnom prijedlogu/prijavi navedene kao sudionici u provedbi projekta, odnosno sudjeluju u provedbi projekta
· identifikacijski podaci: ime, prezime, OIB
· ostali podaci: plaća te ostali podaci koji se dostavljaju u postupku dodjele bespovratnih sredstava i/ili u postupku izvršavanja ugovora o dodjeli bespovratnih sredstava u skladu s Pozivom i/ili ugovorom o dodjeli bespovratnih sredstava.
Ostali podaci i detaljnije informacije o obradi u informacijskom sustavu, navedeni su u obavijesti o obradi osobnih podataka koja je navedena na gore citiranoj poveznici.

Osobni podaci prikupljaju se i obrađuju u svrhu prijave i identifikacije, izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora, provedbe revizije postupaka odabira, postupaka dodjele bespovratnih sredstava i izvršavanja ugovora o dodjeli bespovratnih sredstava, za potrebe organizacije i sudjelovanja na različitim  događanjima vezanim za regionalni razvoj i /ili EU fondove te u svrhu provođenja vrednovanja provedbe programa iz područja konkurentnosti i kohezije u financijskom razdoblju 2021.-2027. Ako se takvi podatci ne pruže, posljedica je nemogućnost sudjelovanja u postupku dodjele bespovratnih sredstava i sklapanja ugovora o dodjeli bespovratnih sredstava. 

Navedeni osobni podaci se mogu razmjenjivati:
· između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT 1, PT 2 te KT i UT- za sve specifične ciljeve navedenog programa) 
· [bookmark: _Hlk132638889]između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT 1 i PT 2 te KT i UT- za sve specifične ciljeve navedenog programa) te sektorski nadležnog tijela, odnosno tijela državne uprave iz članka 6. stavaka 3. Uredbe VRH 
· između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT 1 i PT 2 te KT i UT- za sve specifične ciljeve navedenog programa) i tijela koja su ovlaštena provoditi reviziju (Tijelo za reviziju iz članka 5. Uredbe VRH, Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila) te Tijelom nadležnim za računovodstvenu funkciju iz članka 4. Uredbe VRH.
· između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT 1 i PT 2 te KT i UT- za sve specifične ciljeve navedenog programa) te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.
Svaki od navedenih primatelja osobnih podataka ima pristup samo onim podacima za koje je nadležan prema Uredbi o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021.-2027. („Narodne novine“,  broj 96/22, 35/24) i ugovoru o dodjeli bespovratnih sredstava i primjenjivim pravilima Unije. Tijela jave vlasti koja mogu primiti osobne podatke u okviru određene istrage u skladu s pravom Unije ili države članice ne smatraju se primateljima, a obrada tih osobnih podataka obavlja se u skladu s primjenjivim pravilima zaštite osobnih podataka, prema svrhama obrade.
Podaci Ministarstva regionalnoga razvoja i fondova Europske unije kao voditelja obrade: Miramarska 22, 10 000 Zagreb, OIB: 69608914212, kontakt tel.: 01 6400 600. 
Kontakt podaci službenika za zaštitu podataka: ouzp@mrrfeu.hr.
Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.
Nad osobnim podacima ne provodi se dodatna obrada i profiliranje već se podaci, provjeravaju automatizirano (u slučaju povezanih registara s informacijskim sustavom) i ručno. Ispitanik nema pravo da se na njega ne odnosi odluka koja se temelji isključivo na automatiziranoj obradi s obzirom da je donošenje navedene odluke potrebno za sklapanje i/ili izvršavanje ugovora o dodjeli bespovratnih sredstava.
Prava u zaštiti osobnih podataka:
· pravo na pristup svojim osobnim podacima koje obuhvaća pravo zahtijevati potvrdu obrađuju li se osobni podatci koji se odnose na njega te, ako se takvi podatci obrađuju, pravo zahtijevati pristup osobnim podacima i informacije o obradi, kao i pravo dobiti kopiju osobnih podataka koji se obrađuju. Za sve dodatne kopije koje zatraži ispitanik može se naplatiti razumna naknada administrativnih troškova.
· pravo na ispravak netočnih i nadopunu nepotpunih osobnih podataka koji se na njega odnose
· pravo na brisanje osobnih podataka koji se na njega odnose, ako takvi podaci više nisu nužni u odnosu na svrhe za koje su prikupljeni ili na drugi način obrađeni, ako su nezakonito obrađeni, ili nakon isteka roka čuvanja podataka
· pravo na ograničenje obrade osobnih podataka koji se na njega odnose, ako ispitanik  osporava točnost osobnih podataka, na razdoblje kojem se voditelju obrade omogućuje provjera točnosti osobnih podataka, ako je obrada nezakonita i ispitanik se protivi brisanju osobnih podataka te umjesto toga traži ograničenje njegove uporabe, ako voditelj obrade više ne treba podatke za potrebe obrade, ali ih ispitanik traži radi postavljanja, ostvarivanja ili obrane pravnih zahtjeva. 
· pravo uložiti prigovor u slučaju svoje posebne situacije na obradu osobnih podataka koji se na njega odnose u skladu s točkom e) stavka 1. članka 6. Opće uredbe o zaštiti osobnih podataka i ako se osobni podatci obrađuju u svrhe znanstvenog ili povijesnog istraživanja ili u statističke svrhe, osim ako je obrada nužna za provođenje zadaće koja se obavlja zbog javnog interesa.
· pravo podnijeti pritužbu odnosno zahtjev za utvrđivanje povrede prava Agenciji za zaštitu osobnih podataka sukladno odredbama Zakona o provedbi Opće uredbe o zaštiti podataka.
Prava se mogu ostvariti podnošenjem zahtjeva za ostvarivanjem prava na obrascu zahtjeva za ostvarivanje prava ispitanika dostupnom na mrežnim stranicama na kontakt adrese službenika za zaštitu osobnih podataka.
[bookmark: _Hlk74907277]Upravljačko tijelo i Posredničko tijelo dužno je na zahtjev ispitanika odgovoriti bez nepotrebnog odgađanja, a najkasnije u roku od mjesec dana od dana primitka zahtjeva, pri čemu se navedeni rok može produljiti za dodatna dva mjeseca, uzimajući u obzir složenost i broj zahtjeva. O produljenju roka i razlozima za produljenje ispitanike se obavještava bez odgode. Ako nadležno tijelo ne postupi po zahtjevu ispitanika bez odgode i najkasnije mjesec dana od dana primitka zahtjeva, izvješćuje ispitanika o razlozima zbog kojih nije postupio i o mogućnosti podnošenja pritužbe nadzornom tijelu i traženja pravnog lijeka. 

Sve informacije koje se ispitanicima pružaju u odnosu na zahtjeve za ostvarivanjem prava pružaju se bez naknade, ali ako nadležno tijelo (UT/PT/SNT) zaprima neutemeljene ili pretjerane zahtjeve istog ispitanika, posebice ako se učestalo ponavljaju, zadržava pravo naplatiti razumnu naknadu administrativnih troškova nastalih prilikom pružanja informacija i postupanja po zahtjevu ili odbiti postupiti po zahtjevu.
U slučaju povrede osobnih podataka, o kojoj ima neposrednih saznanja ili o kojoj je obaviješteno, a koja će vjerojatno prouzročiti visok rizik za prava i slobode pojedinaca, Upravljačko tijelo je u obvezi obavijestiti ispitanika o povredi osobnih podataka sukladno članku 34. Opće uredbe. O svakom ispravku, brisanju osobnih podataka ili ograničenju obrade provedenom u ostvarivanju prava ispitanika, Upravljačko tijelo ili Posredničko tijelo/Sektorski nadležno tijelo obavještava primatelje kojima su otkriveni osobni podaci osim ako se to pokaže nemogućim ili zahtijeva nerazmjeran napor. Ostvarivanje prava ispitanika može biti ograničeno ili isključeno, ako bi takvo postupanje bilo u suprotnosti s pravnom obvezom voditelja obrade koja proizlazi iz propisa Republike Hrvatske ili propisa Europske unije, ili ako bi to bilo nemoguće radi zaštite javnog interesa Republike Hrvatske, čuvanja profesionalne tajne ili zbog izvršavanja službene ovlasti voditelja obrade.

Osobni podaci čuvaju se dok za navedeno postoji svrha, a najdulje deset godina nakon zatvaranja programa iz područja konkurentnosti i kohezije u financijskom razdoblju 2021.-2027.
Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).


[bookmark: _Toc234869006][bookmark: _Toc183512639][bookmark: _Toc452468722][bookmark: _Toc209699758][bookmark: _Toc217984506][bookmark: _Toc230684763]16. Obrasci i prilozi 
Obrasci koji su sastavni dio Poziva:
Obrazac 1.	Prijavni obrazac - elektronska verzija dostupna u sustavu eKohezija
Obrazac 2. 	Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele 
Obrazac 3.	Troškovnik s referencama
Obrazac 4.	Skupna izjava prijavitelja
Obrazac 5.	Izjava o korištenim potporama

Prilozi koji sastavni dio Poziva:
Prilog 1.	 Ugovor o dodjeli bespovratnih sredstava s prilozima:
1.1 Ugovor o dodjeli bespovratnih sredstava 
1.2 Opći uvjeti 
1.3 Pravila o financijskim korekcijama
1.4 Pravila o provedbi postupaka nabava za neobveznike zakona o javnoj nabavi
Prilog 2. 	Kriteriji i obrasci postupka dodjele bespovratnih sredstava:
2.1 Obrazac za administrativnu provjeru i provjeru prihvatljivosti
2.2 Obrazac za ocjenjivanje kvalitete
2.3 Kontrolna lista za provjeru prihvatljivosti troškova

Prilog 4.		Program državnih potpora 

